text:
29 March 2010
William Henry Roberts (1847-1919)
Missionary, born October 25, 1847, in Botetourt Springs, Virginia. Roberts attended Roanoke (Va.) and Richmond colleges, and graduated from the Theological Seminary in Chicago. He served with the Confederate Army during the Civil War. He was a missionary under the American Baptist Missionary Union in Bhamo, Burma, from 1879 until 1913, serving among the Kachins. He wrote Pioneering among the Kachins (Boston, 1911). He retired in 1917. Died December 24, 1919.-- The United States in Asia: a historical dictionary
Posted by KBG at 8:48 PM 0 comments
Labels: Biography
27 March 2010
Myen mung gaw October, shing n-rai, November shata hta ra lata poi galaw na
Myen mungdan asuya gaw, mungdan a ra lata poi hpe October jahtum na bat, shing n-rai November praw na bat, hta galaw sa wa na hku hkyen lajang nga ai lam, lahta tsang salang langai AFP hpe tsun ai lam hta lakap nna chye lu ai.
Dai ra lata poi hta shang shingjawng lawm na salang (candidate) ni hpe mung, tinang a mungmasa hpung ni hpe tara shang masat jahpan bang ngut ai hpang, shata (6) daram gaw ‘campaign’ galaw hkawm na matu aten lu na re ai lam hpe mung chye lu ai.
Hpyen asuya hku nna gaw, ra lata poi galaw na n-htoi hpe tara shang n-dau shana ai lam rai n-galaw shi ai rai tim, ndai ra lata poi hta, Daw Aung San Suu Kyi hte hpawn, mungmasa lam hte seng nna htawng hkrat yu sai kaga myitsu salang ni kadai mung, shang shingjawng lawm n-mai na matu, ndai shata praw daw hta ndau shabra dat ai ra lata poi ritkawp (election laws) ni hta a-dan sha mu lu nga ai.
National League for Democracy (NLD) hku nna gaw “ra lata poi ndai hta shang shingjawng lawm na/n-lawm na” ngu ai lam hpe dawdan masat ai lam n-galaw shi nga ai rai tim, lama wa na, shang shingjawng lawm na matu dawdan wa ai rai yang pyi gaw, numbat langai hku nna NLD galaw ra na lam gaw, Daw Aung San Suu Kyi hpe shawng uhpung kaw nna shapraw kau ra na lam rai nga ai lam hpe mung, uhpung uhpawng nnan masat jahpan bang ritkawp (new party registration laws) ni hta tsun da nga ai rai.--The Straits Times
Posted by KBG at 3:48 PM 0 comments
Labels: General News
13 March 2010
Mungkan hta sut su dik htum ai masha marai (10)
Forbes Magazine hpe lakap nna tsun ga nga yang, mungkan ntsa hta sut su dik htum ai sutdu marai shi (10 richest people in the world) gaw, lawu de na hte maren rai nga ai.
1. Carlos Slim Helu Mexico
US$53.5 billion sut su ai, asak (70) ning re ai, sahte kummi wa (tycoon) ndai gaw, dai ning na jahpan hta numbat (1) sut su dik htum ai wa rai nga ai. Shi gaw Latin America hta kaba dik htum ai “mobile phone company” hpe madu da ai wa mung rai nga ai zawn, lai wa sai shaning na jahpan hta numbat (3) shara hpe madu da ai wa mung rai nga ai.
2. Bill Gates United States
US$53 billion sut su ai, asak (54) ning re ai, “software” ninghkring mung rai, masha hpe tsaw ra matsan dum chye ai wa (philanthropist) mung rai, re ai Bill Gates gaw, Carlos Slim a jan jan rai nna sut su rawt jat wa ai lam a majaw, dai ning na jahpan hta numbat (2) shara de du mat ai lam rai nga ai. Nampan htu tsi (vaccine) hte seng nna sawk sagawn ai lam, matsan mayan re ai mungdan ni hta nga ai shinggyim nau na ni tsi ndai hpe jai lang akyu jashawn la lu hkra sa ya ya re ai lam, ni hta ahkyak madung arang bang nna shamu shamawt nga ai lam hpe, “Bill & Melinda Gates Foundation” hpe lakap nna chye lu ai.
3. Warren Buffett United States
US$47 billion sut su ai, asak (79) ning re ai, American mungdan masha sutdu ndai gaw, dai ni na mungkan hta numbat (3) ngu na sut su dik htum ai wa rai nga ai.
4. Mukesh Ambani India
US$29 billion sut su ai, asak (52) ning re ai, Kala mung na sutdu ndai gaw, dai ning na jahpan hta numbat (4) ngu na sut su dik htum ai wa rai nga ai.
5. Lakshmi Mittal India
US$28.7 billion sut su ai, asak (59) ning re ai, Kala mung na hpri gang (steel) lauban wa gaw, ya yang e mungkan hta numbat (5) ngu na sut su dik ai wa rai nga ai.
6. Larry Ellison United States
US$28 billion sut su ai, asak (65) ning re ai, American mungdan masha sutdu ndai gaw, ya yang e mungkan hta numbat (6) sut su dik htum ai wa rai nga ai.
7. Bernard Arnault France
US$27.5 billion sut su ai, asak (61) ning re ai, French sutdu ndai gaw, mungkan hta numbat (7) ngu na sut su dik ai wa rai nga ai. Shi gaw mungkan bu hkawm lam (tour) magam bungli dap, shingjawng sumpan li (yatch) shachyaw dap, pyaw hpa hkali (luxary boat) galaw shapraw dap, ni hpe mung madu da ai wa rai nga ai.
8. Eike Batista Brazil
US$27 billion sut su ai, asak (53) ning re ai, College jawng pyi n-lu shangut la lu ai rai tim ‘mungkan hta sut su dik htum ai wa byin tai wa lu hkra’ ngu ai myit jasat hte shakut shaja sa wa ai sutdu ndai gaw, ya yang e mungkan hta numbat (8) ngu na sut su dik htum ai wa rai nga sai. Lai wa sai shaning na jahpan hta numbat (53) shara kaw rai nga ai kaw nna, dai ning na jahpan hta numbat (8) shara de du lung wa ai lam hpe yu yang, ram ram a lahta de lawan ai hku rawt jat wa nga ai lam hpe mung, mu chye lu nga ga ai.
9. Amancio Ortega Spain
US$25 billion sut su ai, asak (74) ning re ai Spain sutdu ndai gaw, ya yang e mungkan hta numbat (9) ngu na sut su dik ai wa rai nga ai.
10. Karl Albrecht Germany
US$23.5 billion sut su ai, asak (90) ning re ai, gat seng kaba (supermarket) madu, German sutdu ndai gaw, ya yang e mungkan hta numbat (10) ngu na sut su dik ai wa rai nga ai.--Forbes
Posted by KBG at 3:39 PM 1 comments
Labels: General News
Subscribe to: Posts (Atom)


c: text/html

text:
Kachin girl Rape and kill
Jinghpaw wun pawng Myu shayi ni a shim lam nau nnga ai hpe mu lu ai.
5.7.2009 shaning hta gaw Tatkone kaw na Num kasha sat hkrum ai,Ya 22.8.2010 hta gaw shatapru lawk (6),Dakkasu jawng shingdu kaw num kasha langai bai sat hkrum ai .Num
kasha ,Mying gaw nchye shi ai ,shi gaw Jinghpaw Lisu shayi re
nga ma ai,Roirip da ai hpang Nhkri hte (9)lang ga lun da hkrum ai lam chye lu ai.Hpang jahpawt gaw masha ni sa mu nna seng ang ai MYK de shana ai lam chye lu ai.Kadai ni sat ai lam hte sat hkrum ai kadai re hpe ya du hkra atsawm hkrak n lu sagawn ai lam chye lu ai.
Tsinyam Hkrun lam
Tsinyam Brang
1st-August-2010 (Monday)
Mungkan Wunpawng Tsinyam Hpung gaw tsinyam masha yawng hpe garum madi shadaw nga ai lam hpe 1951 ning kawn hpang wa ai rai nga ai. Dai ni na ten, mungkan hta tsinyam masha wan 43.3 (million) du nga sai.
Mungkan Wunpawng Tsinyam Hpung kawn garum ai lam hta Amyu, Makam masham, Mung masa hpung, shinggyim ahkaw ahkang ni a majaw zingri zingrat hkrum nna jamjau ai masha hpe garum ai lam rai nga ai. Tinang a mungdan kaw n mai nga ai majaw maigan mungdan de du nna shinglam hpyi shawn ai ni rai nga ai.
Mungkan Wunpawng Tsinyam Hpung hku na tsinyam ni hpe garum ai hta lam masum nga ma ai.
1. Proctection - Tsinyam ni hpe du nga ai mungdan hta shinglam lu hkra makawp maga garum ya ai lam
2. Resttlement – Nambat masum mungdan de htawt sit sa ya ai lam
3. Repatriation – Madu mungdan de bai n htang sa ya ai lam ni rai nga ai.
More+++Tsinyam Hkrun lam+++

robotstxt: allowed

filter: keep


text:
Faisal Cup 2008
Jahpawt hkying matsat (8:00 am) kaw n-na hpang wa ai, shana de' daw hkying langai (1:00 pm) jan du hkra, gin sup baw hpan a myu myu hpe Kelab Aman K.L ngu ai ginsup pa hta shing jawng lai wa sai. N-dai poi hta, UNHCR kaw na masha kaba langai hte, NBC (USA) kaw na masha kaba langai mung sa du dung lawm let, Ma ni hpe kumhpa shagrau ai lam hta, shang lawm mat wa ai hpe mu lu ai. NGO hkan na, Volunteer marai shi (10) jan mung, n-dai ginsup poi byin tai wa lu na matu, salat she' grit grit rai, shang garum lai wa sai hku re.
N-dai ginsup lamang hta, KRC kawn woi awn let, Jinghpaw Ma ni hte shang shing jawng ai lam galaw lai wa saga ai. Ma ni hpe, uhpung mali garan let, a sak kaji kaba hku hkan n-na, shing jawng lai wa sai. N-dai hta, Num sha ni gaw Netball ginsup ai hta shang shing jawng n-htawm, La sha ni gaw Gaw Din(Football) ginsup ai hta shang shing jawng lawm lai wa sai.
A sak, shi sanit (17) ning n-pu na ni hpe KDO (A), a sak shi mali (14) ning n-pu na ni hpe KDO (B) hte (C), a sak shi (10) ning a n-pu na ni hpe KDO (D) ngu sha mying let, tsang hte' tsang shang shing jawng lai wa sai.
N-dai hta, KDO (A) ni hku n-na, First Runner Up Cup hpe lu la n-htawm, KDO (B) hte KDO (D) ni hku n-na gaw, Second Runner Up Cup hpe lu la mat wa ai hku re. Grai a rawng la hpa rai sai. Masha ni uhpung na, ginsup masha ni hpe yu dat ga nga jang, n-kau kau gaw "Wa Di(uncle)" ngu na zawn re pyi lawm ai.
KRC kawn lit la let, Jinghpaw Ma ni hpe, hpaji lam hta, rawt jat kung hpan galu gaba wa na matu , Setapak hte' Bukit Bintang kaw, laika sharing jawng lahkawng hpaw let, Ma ni hpe laika sharin a chying ya taw nga ga ai. N-dai ginsup poi hta, dai jawng kaw na, Ma ni mahkra ngu na daram shang lawm shing jawng lai mat wa sai hku re.
Grai pyaw ai myi man n-sam ni hte, salat she' grit, jan she' ja rai tim, n-dai ginsup poi hta a tsam htum hkra shakut shaja mat wa ai, Jinghpaw Ma ni hpe yu let, moi na, Ma prat de' pyi dum dum she' nga kau sai.
Ma ni shakut shaja ai a majaw, First Runner Up Cup langai, Second Runner Up Cup lahkawng hte' dum n-ta de' awng padang hte' wa saga ai rai...
KDO (A) U17 ni a, First Runner Up Cup
Masum ting, magawn la mat ga ai.
KDO (B) U14 ni mung, a tsam n-shayawm ai hku re.
Jahkring masha ni, KDO ni hkrai Cup la mat ai nga taw na tsang di, anhte gaw, n-dai sha la ya ai hku re.. :) (KDO
KDO (D) U10 ni sharawt dat sai, Second Runner Cup...
: Sumla ni grai naw nga ai. Matut mara(upload) ya mat wa na hku re.
Matsing
Krc Vs Unhcr interpreters
Madu Yesu woi la kau hkrum sai Slg. A Gu Hkyen (Malaysia)
N-nan e` gaw, kan machyi ai nga tsun ai majaw, tsi rung de' sa madun n-htawm tsi tsi lajang ai lam ni galaw lai wa sai rai nga ai. Hpang e` gaw, kan jahkring hkring machyi wa ai majaw, a tsawm sha jep dat yu ai shaloi, shat kan cancer rai taw ai hpe mu lu ai hpang, laja lana tsi tsi lajang ai lam ni galaw lai wa sai.
Rai tim, cancer ngu ai gaw, yawng chye ai hte' maren, tsi la yak ai baw re majaw, hpang jahtum tsi rung kaw na, tsi sarawun kaba ni pyi n-hkap la mat ai hpang, Slg. A Gu Hkyen gaw Madu Yesu hta yup pyaw mat wa sai.
N-nga mat wa sai, Slg. A Gu Hkyen gaw Malaysia du ai sanit ning(7) rai sai nga chye lu ai. UNHCR kawn masat tawn sai, tsin yam masha langai mung rai nga ai. UNHCR kawn jaw ai, tsin yam masat lek mat hpe 2003 hta lu la wa sai rai nga ai.
Slg. A Gu Hkyen gaw, tsaw ra la ai ning rum ning tau jan, Nin Sar hte kasha marai masum hpe mungkan ga e` kau tawn da let, Madu Yesu hta yup pyaw mat wa sai lam, tsan ai shara de' du taw nga ai, Makyin Jinghku ni yawng hpe, n-dai KRC blog kawn, shana dat ga ai.


text:
Ma ni a Christmas Hkalum Poi
| Ka Mara Ai: KRC Saturday, December 13, 2008 0 comments
New Generation jawng kaw na, Jawng Ma ni hte' woi awn ai Sara lahkawng
Saint Joseph's Community kaw na saw shaga hkrum ai majaw, New Generation(KRC kawn hpaw ning htan da ai, Laika sharin jawng) Jawng kaw na, Ma kaji pang ni hte', Ma ni a Christmas Hkalum Poi hpe dai ni galaw la lu saga ai. N-dai poi hta, Community law law na Ma ni mung shang lawm ai hpe mu lu ai.
Shani 12:30pm daram kaw na hpang ai n-dai poi hpe, shana de' daw hkying manga 5:00pm daram kaw angwi apyaw hte' sha lu shangut la saga ai. N-dai poi lamang hpe NGO kaw na, volunteers ni shang law garum mat wa ma ai. Du sa ai community shagu na Ma ni hpe grai pyaw hkra woi awn lai wa masai. Du sa ai Ma ni yawng rai yang, marai latsa jang daram rai ma ai.
Lu hpa sha hpa sha ngut ai hpang gaw, du sa ai Ma ni a ka hkrang ni hte' madun dan lai wa sai. Du sa ai Ma ni yawng hpe, kumhpa hpra' hpra' hte' dai ni na Ma ni a Christmas hkalum poi hpe angwi apyaw hte' sha galaw la ngut saga ai.
Shani 12:30pm daram kaw na hpang ai n-dai poi hpe, shana de' daw hkying manga 5:00pm daram kaw angwi apyaw hte' sha lu shangut la saga ai. N-dai poi lamang hpe NGO kaw na, volunteers ni shang law garum mat wa ma ai. Du sa ai community shagu na Ma ni hpe grai pyaw hkra woi awn lai wa masai. Du sa ai Ma ni yawng rai yang, marai latsa jang daram rai ma ai.
Lu hpa sha hpa sha ngut ai hpang gaw, du sa ai Ma ni a ka hkrang ni hte' madun dan lai wa sai. Du sa ai Ma ni yawng hpe, kumhpa hpra' hpra' hte' dai ni na Ma ni a Christmas hkalum poi hpe angwi apyaw hte' sha galaw la ngut saga ai.
Geneva hte matut mahkai nga sai KRC rung
| Ka Mara Ai: KRC Monday, December 8, 2008 0 comments
Dai ni na ten Malaysia kaw jung da nga ai Jinghpaw Wunpawng Tsin-yam rung gaw Jinghpaw Wunpawng amyu sha ni rawt jat galu kaba sa wa na lam hta dangdi dang dep ai made Mungkan Mungdan kaba ni hte matut mahkai shakut shaja nga ai.
Mani December shata praw 05,2008 ya shani hta Mungkan Munghpawng Tsin-yam rung daju Geneva kaw na Ms. Line Pedersen(Associate Self-Reliance Officer) nga ai wa gaw KRC rung de sa du gawan let, Rung staff ni, Jinghpaw myu shayi sha ni hte Mani sum sai hte anhte myu sha ni a gam maka hte rawt jat galu kaba sa wa na lam ni hpe hpaji daw n'gun jaw mat wa ai.
Shi sa du ai lam madung gaw Malaysia mungdan hta nga nga ai anhte Jinghpaw masha ni a nga sat nga sa lam ni , galaw lu galaw sha lam ni hpe kata lam hkrak chye mayu ai majaw rai nga ai.
Rakhine Myen- Gala (Rohingya) ni UNHCR rung shawng e N'gun Madun Poi galaw
| Ka Mara Ai: KRC Saturday, December 6, 2008 0 comments
Lai wa sai, December shata praw 3-5 ya laman Myen mung masha Rakhine ( Myen-gala Rohingya ) ni gaw UNHCR rung shawng e shanhte a ra sharawng ai lam hpe sim sa let n'gun madun lai wa sai rai nga ai.
Ya yang na UNHCR a masa lam ni gaw Rohingya ni hpe Resettlement n'jaw ai rai nga ai. Hpa na nga yang moi lai wa sai ten ni hta Third country ngu ai nambat masum Mungdan de resettle jaw wa ai rai ti mung hkap la ai Mungdan kaw sa du nga ai shaloi, madu du nga ai mungdan atsuya hpe aput a'ngun na nna, n'ta ni wa nat, Madu hkum madu sat si rai, ' anhte hpe ndai zawn jam jau jaw na rai yang gaw hpa na ndai de woi la ai rai nga' Mungdan atsuya hpe mara shagun rai nga ai majaw Maigan gara Mungdan mung nkam hkap la mat ai rai nga ai. Dai ni na ten Malaysia Mungdan hta Rohingya 50000 daram nga ai rai nga ai.


text:
Shiga
Malaysia Myen Sumtsan Salang Rung kaw, n-gun madun
- Post 12 October 2011
- Last Updated on 12 October 2011
- By KNG
- Hits: 1903
Malaysia mungdan Kuala Lumpur mare daju, Myen Asuya Sumtsan Salang Rung kaw ninghkap shawa n-gun madun poi hpe, dai mung kaw du ga ai Myen mung na amyu bawsang ni October 11, bat Lahkawng Ya shani galaw wa sai.
Myen asuya ninghkap n-gun madun ai lam hpe Malaysia asuya ahkaw hkang lu ni aten minit 5 sha jaw tim, minit 10 du hkra galaw sai lam, shanglawm ninghkap ai ni tsun ai.
N-gun madun poi hta--- Myen mung kata dinghku majan lawan jahkring ya na lam, mara kata mungshawa ni hpe sat nat roi rip ai hte porter lahkawn ai lam ni hpe jahkring na lam, mung masa bawng ni hpe dat ya na lam, hte Mali-N’Mai Zup hka madim masing hpe tsepkawp jahkring na matu hpyi marawn wa sai lam, shamu shamawt ningbaw langai rai nga ai Slg. Nhkum La Seng tsun ai.
Slg. La Seng matut na “Myen ga hku mung Inglik ga hku mung marawn ai, wa hkyen yang Jinghpaw ga hku mung marawn da sai. Marawn na matu aten jaw ai gaw minit (5) sha re, raitim minit (10) du mat ai” nga matut tsun ai.
Ninghkap n-gun madun ai ni gaw “gabaw n bung ai hpyi lajin ai laika masum” hpe, Mungkan Wunpawng Hpung (UN) a ninggawn amumadu kaba Slg. Ban Ki-moon hte, ASEAN (Sinpraw Dingda Asha Dan Mungdan Uhpawng) a ningbaw, hte Myen asuya gumsan magam Slg. Ting Tsing, ni de jaw dat sai re.
Slg. Ban Ki-moon hpe jaw ai laika hta, “Myen mung na dinghku majan lawan jahkring na matu hte UN woi awn let Myen asuya hte UNCF (Myen mung rawt malan hpung, hpyen masa mung masa daphpawm) lapran, mung masa lawan bawngban hparan lu hkra, asuya hpe dip n-gun jaw na matu” re lam, dai laika hta tang madun ai.
Ndai n-gun madun poi woi galaw ai gaw, Malaysia kaw du nga ai Myen mung na amyu bawsang tsinyam masha ni (Myanmar Ethnic Refugees) hte Malaysia na asuya n re ai NGO uhpung (4) ni, re.
N-gun madun poi de, Kuala Lumpur daju Coalition of Burma Ethnics, Malaysia (COBEM) na masha n-gun yawng 500 hkawt shanglawm wa sai.
COBEM hta, Myen mung na madung rudi amyusha ni rai nga ai, Jinghpaw, Sam, Kayin, Kaya, Hkang, Mun hte Rahkai (Arakan) ni, shanglawm ai.


text:
Hpakan Ginsi Mahkrai hpaw poi, KIO galaw
- In Jinghpaw Mungmasa
- Last Updated on 26 July 2011
- By KNG
- Hits: 4551
Myen hte hpyen masa kang kahtet nga ten, Wunpawng Mungdan Shanglawt Hpung (KIO) gaw Hpakan, Uru Hka hku Ginsi Mahkrai hpe June praw 7, bat hpang lahkawng ya shani hpaw dat sai re.
Myen ginra kawn KIA Dapdung 6 ginra lungseng maw ni de ahkyak matut ya ai Ginsi Mahkai hpe ginra buga masha ni, seng htu seng shap ni, lauban launa ni hte gat dut gat sa ni yawng a matu hkawm sa hkawm wa kaja na yaw shada let KIA dap 6 woi awn gaw gap ai re.
Gaw gap lu sai hpri noi mahkrai hpe Karai Kasang kaw akyu hpyi ap ai lamang hta, Hkristan nawku hpung hkum hkra na hpung woi ni, Dap 6 du salang ni, ginra buga masha ni hte maw ga du mung masha ni shanglawm let wu wu di di galaw sai.
Ndai mahkrai galaw ngut ai majaw ginra masha ni hte maw ga du mung shawa ni yawng gaw grai kabu myit dik nga ai lam chye lu ai. Hpa majaw nga yang, grau nna Yanam Ta hta Uru Hka kaba ai majaw, hpun kawa wawn, jak li ni hte sha lai rap ra ai majaw re.
“Ndai mahkrai a majaw, Ginsi buga masha ni, lauban ni, lungseng htu ai ni hte hpaga la ni, Yanam Ta hta atsawm sha hkawmsa hkawm wa mai sai re majaw, yawng hkra kabu nga ma ai,” nga nna, Hpakan na buga masha langai tsun ai.
Ndai mahkrai hpe Dap 6 dap up Dukaba Yawngba Brang Shawng, shi nan woi awn n-gun dat nna gaw gap ai mung re.
Ginra masha ni hte maw ga du mungshawa ni a matu Yanam ten hkawm sa hkawm wa kaja na yaw shada let ndai Ginsi Mahkrai hpe shata 8 gaw gap ai re.
Ndai mahkrai a panglai tsaw madang pe 875 rai nna, mahkrai a galu de pe 293 hte gaw gap manu hkrak ang ai gumhpraw yawng Myen kyat sen 1,402 (Amerikan dollar 174,161 hte bung pre ai) re lam, mahkrai pawt masat lungpa hta ka da ai.
Mahkai ntsa hku mawdaw, mawdaw saike ni lu lai nna, li dik hkam lu ai shadang gaw ton 2 re.
Ndai KIO a Ginsi Mahkrai hte hpawn, ya ten, Uru Hka e mahkrai yawng 5 nga ai re. Ngam ai mahkrai 4 hpe Myen asuya gaw gap ai hta dai ni gaw Lawng Hkang mahkrai, Hpakan-Mashi Kahtawng hkrai noi hte wut bilat mahkrai, hte Seng Tawng mahkai ni re.
May 25 ya jahtum tawn KIA dap makau na Myen dap ni yawng n dawm yang gap na lam Myen hpe KIA sadi jaw dat ai majaw, uhpung lahkawng lapran hpyen masa yu sin sadi maja nga ten, Ginsi Mahkrai hpaw poi galaw wa ai rai nga ai.


text:
Jinghpaw Amyu Sha Ningsang Myit Jasat Ginsat Ai Lam
- In Sawk Madun Laika
- Last Updated on 03 September 2012
- By Hkringmudan Chyalai
- Hits: 1374
(Reconstruction of Jingpaw National Ideology: A Postcolonial Topographical Perspective)
Amyu sha myit jasat (national ideology) hte mahkri n shawn ai “mung masa hpungtang hpaji” gaw jawng laika sha rai nga ai. Dai majaw mung masa hpungtang hpaji chye ai hte chyu sha amyu langai a mung masa manghkang ni hpe tsepkawp gun kabai kau ya lu na n re. Amyu langai a sari sadang, masat masa, htung lai, makam lai hte tinang a lamu ga hta agrin, prat pra gan-ga nga na myit rawng ai, myit makun nga ai amyu sha ni a myit manaw hte myit jasat jasa she dai amyu a mung masa manghkang hpe hparan na ginjang majing rai nga ai.


text:
KIO hte J.W A Shawnglam Lamik Kumla
- In Sawk Madun Laika
- Last Updated on 27 October 2011
- By KNG
- Hits: 5360
October 16, 2011 aten 12:18 p.m. hta byin ai, Jinghpaw Mungdaw, Manmaw Ginwang majan pa langai mi hta myutsaw share shagan ni hte Myen hpyen ni a gasat gala gap hkat ai kaw Hpungup Sara langai mi a Chyum Laika hpe Myen hpyen na sinat pala langai wa hkra ai gaw pala dai gaw Chyum Laika a kaang kata de du shang nna Chyum Laika a 50% daram hten mat nga ai. Dai Chyum Laika kaw shang mat wa ai pala gaw Shakawn Kungdawn Laika Daw kaba 37 kaw wa hkring mat ai hpe mu lu nga ai.
Dai Shakawn Kungdawn Daw kaba 37 hpe Hpungup Sara hku nna bai hti yu yang Wunpawng mungdan hte anhte Wunpawng sha ni hpe Karai Kasang bau sin nga ai hte Shawnglam a matu Karai Kasang lajang da sai lam hpe asan sha chye na hkam sha lu ai majaw Hpungup Sara wa gaw chyeju shakawn ai hte Manmaw Ginwang Rung de dai Chyum Laika hpe la sa nna Ginwang Sara ni hte hpung masha yawng hpe n-gun jaw madun dan sai lam chye na lu ai.
Ndai shiga hpe mu la chye la sai Chyurum Wunpawng sha ni yawng mung Karai Kasang gaw anhte Myu sha ni hpe bau sin nga ai lam hpe myit dum chyeju shakawn let Karai Kasang anhte hpe tsun shaga dat ai Shakawn kungdawn laika Daw kaba 37 hpe chyeju shakawn n-gun la jawm hti ga law...


text:
Chipwi hpyen yen ni Ting Ying a jahkrit zinlum hkrum
- In Refugee
- Last Updated on 19 July 2012
- By KNG
- Hits: 1027
Myitkyina, Dapkawng Hkalup Hpung wang kaw du nga ai Chipwi de na hpyen yen ni hpe Zahkung Ting Ying a masha ni gaw, “hpung wang kaw shimlam n nga ai ngu nna shanhte lajang ya na shara de htawt nga na matu” alang lang sa jahkrit zinlum wa sai lam, hpyen yen ni tsun ai.
Nawku jawng wang hta du nga ai Chipwi tsinyam masha ni hpe Zahkung Ting Ying a me zinlum amumadu Slg. La Shin hte mungdaw uphkang rung na mu gun Slg. Dau Hawng yan May shata laman (5) lang n-gup aga hte sa jahkrit zinlum wa sai lam, hpung sara langai KNG Jinghpaw Shiga Dap de tsun ai.
“Slg. La Shin (3) lang, Slg. Dau Hawng gaw (2) lang sa tsun ai. Shan lahkawng tsun ai gaw, ya nanhte nga ai ndai camp gaw shimlam n nga ai. Ndai shara gaw KIO hte matut ai re. Aten n tam manghkang mai byin wa ai majaw anhte lajang ai kaw wa nga mu nga sa tsun ma ai” nga nna, tsinyam masha langai mung KNG de tsun dan wa ai.
Ndai zawn jahkrit zinlum ai lam hpe May 20-30 ya lapran galaw ai lam chye lu ai.
Raitim tsinyam masha ni gaw shanhte lajang ai kaw n kam nga ai lam hte ya nga nga ai camp hta sha matut nga na re lam, tsun nga ai hpe sagawn chye lu ai.
Myen asuya dap hte KIA lapran Chipwi makau grupyin hta majan byin ai majaw April 29 kawn hprawng yen sa wa ai hte, Dapkawng kaw (60) jan sa shingbyi nga ai lam chye lu ai.
Zahkung Ting Ying gaw ginra masum--- Saw Law, Chipwi hte N'Jang Yang hte seng ai Myen asuya a Amyusha Rapdaw (Amyu-ta-lut-taw) a datkasa (amat) langai rai nna, shawng de New Democratic Army-Kachin uhpung a ningbaw re.
Ya ten Chipwi ginra hpe NDA-K kawn Myen hpyendap npu de dap hkrang galai ai Jarit Sin Dap (BGF) kawn uphkang nga ai re.
Maga mi hta Myen asuya kawn hpyen yen (IDP) camp hkan nga ai tsinyam masha nkau mi hpe “n tara ai wuhpung hte matut mahkai ai ni hpe ahkyak la ai tara upadi (Puk Ma) 17 (1)” hte maren, grau nna n tsen ai Jinghpaw amyusha ni hpe shani shagu ngu na rim jep ahkyak la ai lam ni galaw nga ai. Dai majaw mungdaw asuya rapdaw salang ni lapran mungchying sha ni a shimlam hte seng nna tsun jahta nga ai ten mung rai nga ai.
April (27) kawn dai ni du hkra Chipwi grupyin na buga masha ni gaw Myitkyina, Waimaw mare kaba lahkawng de majan koi yen nga dingyang naw re lam chye lu ai.


text:
Shiga
Manmaw-Loije lam hta Myen hpyenla 26 hkrat sum
- Post 12 September 2012
- Last Updated on 12 September 2012
- By KNG
- Hits: 548
Bat Masum, September 12 ya shani, Jinghpaw mungdaw Manmaw-Loije lam, Sinlum hte Byeng Wai lapran shara lahkawng kaw Myen asuya hpyen hpung hpe KIA Dap 1 ni sa gap gasat ai kaw marai 26 si sum ai lam, KIA hpyendu ni tsun ai.
Pang Shan mare kaw du nga ai Myen dap Hk.L.Y 237 hpe sa htim gap ai kaw, marai 20 hkrat sum ai nna, dai hpang Sinlum kaw nna hpyen garum pru wa ai hpe bawm hkap kapaw ai kaw marai 6 kahtap hkrat sum ai lam, KIA Dapdung 1 hpyendu langai tsun ai.
Bai September 11 ya shani hta mung, Hpakan ginra Maw Wan kaji kaw, shana maga hkying 6 kawn hpang nna, hkying hkum mi daram gasat hkat wa sai hte, Myen asuya hpyenla
6 si hkrum nna, hkala hkrum ai ni mung law ai lam, Hpakan buga masha ni tsun ai.
Hpakan ginra, Sut Ngai Kawng kaw byin ai majan hta mung, Myen hpyenla 4 si hkrum ai lam, buga masha ni tsun ai.
Jinghpaw mungdaw KIA dap makau de Myen asuya hpyen hpung ni hpyen n-gun jat bang nga dingyang rai nna uhpung lahkawng gasat gala lam ni dingyang byin nga ai re.


text:
Myitkyina kaw NLD pati rung n’nan hpaw
- In Makam Masham
- Last Updated on 19 July 2012
- By KNG
- Hits: 850
June praw 1, daini bat Manga Ya jahpawt daw hta Jinghpaw mungdaw Myitkyina mare daju kaw Awng San Su Chyi a NLD (National League for Democracy) pati rung n’nan langai, hpaw dat sai re.
Pati rung n’nan hpe Myu Tit Gyi lawk kaw hkying 8 hte 9 lapran, hpaw poi lamang galaw wa sai rai nga ai.
Ndai lamang de Yangon NLD rung daju na salang nkau hte dai pati hpe madi shadaw ai buga masha ni yawng 100 jan shanglawm wa sai.


text:
Lahta Sam mung de Myen hte KIA lapran, majan na du wa
- In Majan Shiga
- Last Updated on 19 July 2012
- By KNG
- Hits: 1630
Lahta Sam mung Kutkai hte Nam Hkam muklum lapran Nam Um mare kaw, KIA dap dung 9 hpyenla ni kawn, July praw 5 ya shani bawm hte hkap gasat ai kaw, Myen asuya hpyenla 6 si hkrum ai lam chye lu ai.
KIA hpe htim gasat na matu, hpyen n-gun jat ai, hpyen mawdaw ni hpe hkap gasat ai re lam KIA hpyenla langai KNG Jinghpaw Shiga Dap de tsun wa ai.
“Mawdaw 12 re ai, langai hten mat ai, shani hkying 2 daram kaw hkap gap ai re, marai 6 si ai,” nga nna, shi tsun ai.
Dai zawn sha July praw 5 ya shani hta Pangwa lahta masat shadaw 7 makau kaw nga ai Myen asuya hpyendap langai hpe KIA ni htim gasat ai kaw Myen hpyendu langai hte hpyenma 6 hpe sinat 9 hte rau lu rim la ai lam, shawnglam na KIA hpyenla langai KNG de tsun ai.
Jinghpaw mungdaw hta mung, KIO/A hpyendap de Myen asuya hpyendap ni n-gun jat nna, htim gasat nga ai majaw, majan matut manoi byin nga ai lam chye lu ai.
Lai wa sai, July praw 4 ya shani mung, Chipwi hte N-Mai Hka lapran Mandung mare de Myen hpyendap Hka-La-Ya 74 na hpyen hpung ni shang wa nna, mare masha ni a, U, Wa hte Bai Nam ni hpe gap sat sha nna, n-gu ni hpe mya la mat nna, KIA dap dung 10 hte majan byin wa sai lam chye lu ai.
Ndai majan hta gaw, lahkawng maga na si, hkala hkrum ai lam hpe n chye lu ai re.
Myen asuya simsa lam tam hpung kawn, KIO hpe Manmaw snr Muse kaw kalang bai hkrum jahta na matu saw shaga wa sai raitim KIO gaw asuya up hkang ai shara kaw shaga na n hkap la ningdang tawn ai re.
Shawng na hkrum zup bawngban hpawng ni hta, KIO kawn, asuya shawnglam dap ni hpe dawm kau ya na matu, lang hte lang hpyi shawn wa sai raitim, Myen asuya gaw, hpyen n-gun laknak n-gun grau jat bang dingyang rai nga ai majaw, shani shagu ngu na daram, majan matut manoi byin nga ai rai nga ai.


text:
SHARE SHAGAN (7) ASAK AP NAWNG
Labels: Jinghpaw Mung Shiga
15 comments:
- Anonymous said...
-
Shan kata na byet ni si htum ma mat mu ga.w/p shada tim ganing nchye di sai .salang kaba ni e tsa nnang ga grai tawng ban mayu ai.kk ra sha ra sharawng ai hku hkawm sa ga law.
- September 26, 2012 8:49 PM
- Anonymous said...
-
Ya aten hta yawng nan grai maja nna kk ra sharawng ai hku asak ap nawng,asak hkrung sa let shakut sa wa ra ai aten ladaw nan rai taw nga sai law.
- September 26, 2012 9:01 PM
- Anonymous said...
-
MYEN SAWA NING GYI Pyitusit.Zahkung Tingying,Lasang Awng,Hkun Myat,Kying Mai Hkan nau,Nan hte ni a Kashu kasha Matu mara ni Wunpawng Amyu sha ni a lapran gara hku a sak matut hkrung lu na ma ai kun, Nan hte garai n si yang a tsawm sha mu da n na she si ma mu shana dat ga ai
- September 26, 2012 9:43 PM
- Anonymous said...
-
jinghpaw myit nrawng sai yawng hpe sat kau ra sai.dai zawn re myen mayam tai myen hkyi sha myen a gwi daw tai nga ai ni hpe yawng du zin kau ra sai.
- September 26, 2012 9:51 PM
- Anonymous said...
-
Chyurum wunpawng pyitutsit ni e ya yang anhte a mungdan hta majan kaba byin nga ai wa nan hte ni gaw tinang mungdan hpe nmakawp ai sha hpa wa mi makawp maga nga ma ta? Nanhte a myit hta amyu hpe tsawra ai myit ni kachyi mi pyi nrawng ai I? Myen hte pawng yang she lusu ngamu ngamai na da i? Gashadawn myen the nanhte ni pawng ai ,raitim nanhte hpe sha shawnglam de dat ai nrai i? Dai hpe nanhte gaw grai kaja dum ai i? Shawnglam de sa nna tinang a chyurum hpu nau ni hpe n gang ai gaw nanhte a sumsing mungdan kun?Kaning rai nna shinggyim myit nrawng ma ta?lama na nanhte ni shawnglam kaw asak ap nawngmat ai shaloi nan hte a shingteng amying myen asuya a jahpan hta rawng na shadu nga ai kun? Nanhte hpe chyeju pyi dum na hkum shadu, laksan mayam chyawm shadu na ma ai yaw.Mara grai nkaba shi yang kk jaw ai tsaw ra myit hpe lawan hkam la nna nhtang wa marit.Tinang a kanu mungdan hpe atsawm sha awngpadang dip la nna rawtjat galu kaba hkra jawm shakut ga.Shawnglam hta masha jasi jahpan lang nna gaw ntsap ga. Wunpawng mungdan na myu hpe tsaw ra ai share shagan ni hpe kasi la nna lawan myit malai mu.Dai rai yang nanhte kk jaw tawn da ai sumsing mungdan hta du lu na ra ai.Myu hte mung dan hpe tsaw ra makawp maga nga ai myutsaw mungtsaw share shagan ni yawng a ntsa karai kasang bau sin makawp maga ya u ga
- September 26, 2012 10:15 PM
- Anonymous said...
-
Pyithusit gaw Yubak Tsip nan rai nga ai.
- September 26, 2012 11:08 PM
- jaubutu maran said...
-
WP shani e myit hkrum ra na aten du sai.sai gaw sai re ngu hpe ma dum ga.WP sai hte myen sai hpe gayau nmai ai.myen a mayam tai nna hpa arawng la taw nga ma ai kun?dai zawn re ni hpe gaw shamat kau ra nga ai.KK shanhte ni hpe lajang na nhtoi du wa na ra ai.yu da mu.
- September 26, 2012 11:34 PM
- hkunman said...
-
Dai kaw lawm ai Jinghpaw Pyitusit ni a-ga sha gasha ni..GOD a- dagam dala hkrum na ma ai
. gara hku mung mara n-lu raw ya lu ai ...,
- September 26, 2012 11:37 PM
- Anonymous said...
-
Myen maga de jinghpaw pyitutsit nlawm tim hpyen masa lam jahta yang shada sha chye na hkat ai ga makoi ni hte saga yang mai na re, asak the arang bang tawn da ai re majaw hpyen wa hpe mung nmai yu kaji ai.
- September 27, 2012 12:16 AM
- Anonymous said...
-
T.hkun myat pitutsit a kasha gaji htum Num kasha WA NewYOrk kaw myen la hte awu asin rai nga sha ai sum la ni grai nga ai..Kawa zawn sha myen hpe nawku ai nirai ma ai
- September 27, 2012 12:27 AM
- madai chyang ngau said...
-
Tinang WP rai tim WP myit nrawng ai hpyen wa maga lawm ai ni gaw tinang a hpyen sha re hkum myit ung ang nga mu.Masha langai hpe si na nra na masha law2 a asak hpe sum na lam gaw nmai galaw sai law.Pyitu tsit hta WP sha ni lawm di amyu masha law2 hkrat sum mat na daw gaw pyitutsit ni hpe rai tim masin nmachyi ai sha gap gabai kau ma ra sai.
- September 27, 2012 1:25 AM
- Anonymous said...
-
Myen hpyen hpung kata hta nan Jinhpaw ga hte laika hpe atsawm hkaja da ai ni nga ai re. Dai majaw hyen hte seng ai lamang shagu hpe galaw wa ai shaloi, ngai chyena ai gaw tinang lagaw pyi n mai kam nga ai law.
- September 27, 2012 12:33 PM
- christopher said...
-
Dai majaw majan pa kaw e lama na myen maga de jinghpaw ga,wp ga shaga ai na jang tinang amyu ni ngu na masan nmai dum ai law,ahtang hku sha bai katut sha na ma ai.bowm kaba hte nan gap kau mu.hpyen maga de tsap ai hpyen hpe gaw sat nan sat ra sai..
- September 27, 2012 6:41 PM
- Anonymous said...
-
mai dang yetai wa n gayatim jinu gawn ya aiwa gaya ai ngajing hpaw gamalai hte maren KIO/KIA ni gaya tim matsan dum tim nchye na ai ni gwi htan rau sawng ai ni yakaw na gawhkum matsan dum [lasang awng wa/tingting wa/mahtu naw] a ma sha re hkrak chye jang gaw myu tsaw ni e sai pi an hte mung hta ntaw na hku sat kau ra ai shan hte myen ni chye sun ai majan hta ntara ai ngu ai n nga ai da myutsaw magam gun kaji kaba yawng a ntsa KK galoi mung bau sin ya u ga.myu a matu asak apnawng lai wa sai share shagan ni angam nga ai nta masha nihte makin jing hku ni yawng hkamkaja nga mu ga ngu KK kaw kyu hpyi dat ngai..
- September 27, 2012 8:06 PM
- Anonymous said...
-
sai kayau ai gwi la ni hpe htum hkra shamyit kau ga.
- October 6, 2012 11:36 AM


text:
SAWNG HKA DU MYEN HPYEN DAP NI SHAMU SAI
Labels: Jinghpaw Mung Shiga
7 comments:
- hkahkushayi said...
-
a kyu law law hpyi ga
- September 26, 2012 5:47 PM
- Bumga Brang said...
-
hpung kyi hpe woi hkawm ai gaw shan hte a sa wa mang makoi ya na matu shajin let woi ai rai na re.hkrung ai chyalai karai hpe lu da ai wp sha ni hkyu hpyi ga an hte kyu hpyi yang dai myen hpyen hpung ni wa lam nga na nrai nga ai.wp hka nan hpe tsaw ra ai ni sinat nhpai tim kyu hpyi ai hte shawng lam hta shang lawm ga!
- September 26, 2012 6:14 PM
- hka hku shadang said...
-
Dai sawa myen ni lung wa ai lam kaw nai tawng gaba gaba hti lup ti na kapaw ayai kau dat ga myu tsaw ni
- September 26, 2012 6:20 PM
- H.G, D-Lum said...
-
Anhte a karai gaw yawng hpe dangdi lu ai karai re majaw anhte hpa tsang nra ai, myu tsaw share shagan ni, buga masha ni yawng yawng hta sadi ai hte zai nga nga ga, anhte a mu mada lu ai lam hpe tsan lu mu hkra shakut ga, WP MUNGDAN, WP MYU, hpe karai wa a shim lum ai singkaw npu hta galoi mung nga lu na re,
- September 26, 2012 6:22 PM
- Anonymous said...
-
Dai bawkrin ni hpe nhkrit ra ai.hpungkyi ni hpe woi sa nna she dangna nga yang anhte amyu ni sum ai grai na na sai. Anhte hpe galoi mung bau sin nga ai madu kk gaw anhte hpe hpan tawn da ai madu nan re majaw hpa hpe mung hkrit shara nnga ai. Rai timung madu nra ai gaw kachyi mi pyi nmai shut ai. Dai rai yang ya aten hta tai hpyen myen ni hku nna shanhte a hpungkyi baw krin ni hpe she woi sa rai nna masha wa a mungdan de mya sa wa ai gaw dang mai ai majan nre. Shawngna hpuba tsun ai the maren hkrat sum ai hpyen la ni a wenyi hpe wa wa woi la ai she re. Nwa woi la yang si mat ai ni a wenyi nga shara nnga ai majaw she re.
- September 26, 2012 7:51 PM
- Jatawng Naw said...
-
Hpunggyi masu ni she rai na re. Hpakant ga nga ai myubaw sang ni hpe shada da nshu nshan, nru nra byin hkra ladat shaw ai ga re. Myen hpyen ngu ai gaw mungkan hta nhpru nmai nshawp nkap dik, masu magaw dik ai hpan dusat ni re, hpe dum ga. Myen hpyen hte hkan ai bunggyi nnga yu, nmu yu ai lam mung shawa hpe mung tsun ndau ra ai. Ten tup sadi maja let Yehowa Karai Kasang hta kyuhpyi n gun dating nna kasat shakut ga law.
Tsawnawng tsaw wa up ai wa, Karai Kasang lam shagu hpe mu chye ai wa, yawng hpe dangdi lu ai Wa re hpe kam sham let jahtum du hkra, padang lu hkra myen tsadan ni hpe kasat manga kau ga law.
- September 26, 2012 9:33 PM
- Anonymous said...
-
dai hpung kyi ,,ga ja n re ai da da lo,,,,ma tut ma hkai nga ai ni ,,,,sha na ,,,,dat ga,,,,dai ,,myen hpyen du ga ba re da,,,,si na hkrit na ,,,seng gan ,,la wai ma su ai re da,,,,,hpung kyi hpe sha ding gap kau mu lo,,,,
- September 27, 2012 5:59 AM


text:
10 comments:
- sumhka kasha said...
-
dai hpawt laiza fm kaw nna ga shaga ai nsen gaw dinggai mahku she rai nga ai le..kaga nnga sai kun? dai mahku hpe ngai na ga ai zawn nga ai..myitkyina kaw lai wa sai ten hpung magam gun lai wa yu sai sarama nrai u ga ngu.... sari sadang hte hpring ai ni woi awn ai hpang kaw hkan na matu jim jin rai nga nngai..
- September 25, 2012 3:22 PM
- Anonymous said...
-
shapoi ai shiga ni hpe clip file hte Jinghpaw kasa kaw lu mara da yang, mungdan shara shagu nga ai Jinghpaw Wunpawng myu sha ni mung shiga hpe mahkri lu shawn la na re..
- September 25, 2012 4:17 PM
- Anonymous said...
-
laiza fm nsen myitkyina grup yin nn.ktc grup yin gaw san nga ai.myen fm hte grai kahtep ai gaw hpa manghkang nnga ai kun i....myen fm kaw ya shaga nga ai apirl seng noi hpe shaga la na hku di ga...
- September 25, 2012 4:40 PM
- Anonymous said...
-
laiza fm nsen myitkyina grup yin nn.ktc grup yin gaw san nga ai.myen fm hte grai kahtep ai gaw hpa manghkang nnga ai kun i....myen fm kaw ya shaga nga ai apirl seng noi hpe shaga la na hku di ga...
- September 25, 2012 4:40 PM
- Jatawng Naw said...
-
Haleluyah.. Karai Kasang Wa a chyeju hpe shakawn shagrau nga ga law. Laiza FM radio kan hpang nna "shata mung de manau dum ga", nga ai madang de matut lahkam sa wa ga law tsawra Sha Pawngyawng mungchying hpu nau ni e..
- September 25, 2012 9:22 PM
- Tsawra Japan said...
-
Laiza FM hpe kabu kara ta lahpawk kaba hte hkap tau hkalum la nga ga ai law an hte japan ni mung madat mayu ga ai shapoi ai shiga ni hpe jinghpaw web shagu hta clip file hte net work dat yang yawng na lu na re grai na mayu sai yaw,gadai wa mi announcer rai tim ngun jaw ai yaw amyu a matu tatut shakut nga ai gaw arawng la hpa rai nga ai Karai Kasang grau ai chyeju jaw u ga.
- September 25, 2012 9:36 PM
- padang yesu said...
-
K K kaw na asak lunli gut gu ai shaman ai chyeju tut lu la u ga.ra ai hta grau ahkyak ai shiga ni shapoi yang grau kaja na re.WP Mung chying shani FM a majaw ya mabyin manghkang mahkra hpe chyena hkrawn hkra tsun shana htai dan ga.FM RADIO madat mayu na RADIO nlu ai ni hpe mari jaw ra ai.hpa majaw nga yang n gun 1 myit masin 1 ban dung 1sha tai wa lu shangun ai FM RADIO re ngu ngai hkam la ai.lagawn ai nkam ai awu asin agung alau nkaja ai mahkra hpe dang kau na,K K sharawng aung nga ai lam hta tsap let,ta tut hkrang shapraw ga.
- September 25, 2012 10:58 PM
- pilumshayi said...
-
grai na gabu sai wa re-moi kaw na pi di ra ai wa--- ya mung n-hpang hkrat shi ai --- moi na miwa hkaw hkam maw si dong mung shi na mai gaja ai shiga ni shi hpang mung masha ni ra na matu -- matsan mayen ni shi hpe ra sharawng na matu---RADIO majoi mari ya wa sai re-- --grai na gabu sai---
- September 26, 2012 12:02 AM
- Mau Jin mau Jin said...
-
Sumhka kasha hpang de laika kadun mi hte tsun shadum la mayu ai lam nga ai hku re. Shut ai rai yang mung, teng ai hpe mara hkum tawn ya ngu shawng tau hkrau lajin mayu ai hku re. Ngai tsun mayu ai gaw ga ga n re, fm radio n sen shapoi ai myu shayi ni hpe, asak kaba sai re ngu ga si tawn japyak taw ai zawn rai taw ai ew.
- September 26, 2012 10:22 AM
- Chyangau said...
-
Laiza FM hpe lu galaw hpang da ai gaw ngun kaba re, hpa baw mi sapoi poi dinggai wa shaga ga kabu ai, ya ten anhte hku na mara tam ai nre sha ra ai lam ni hta kaja ai ning mu hku mu let hpaji jaw la yang anhte jinghpaw wunpawng sha ni awng dang lam lu la na re... Laiza FM matut na awng dang lam lu la u ga ....
- October 3, 2012 4:11 PM


text:
Shiga
Marang kaba ai majaw, Hpakan lungseng maw kaw hka hpyen hkrum nga
- Post 20 July 2012
- Last Updated on 20 July 2012
- By KNG
- Hits: 679
Yanam Ta marang kaba ai majaw, Hpakan maw ga hta Uru Hka tung wa nna mare ni hka lim mat ai hte seng htu seng shap hte maw ga masha ni jam jau hkrum nga ai lam chye lu ai.
Uru Hka gaw, ndai July 15 ya shana kawn kaba wa ai re hte, July 16 ya shani gaw, nta kata hka shang hpang wa ai re lam, Hpakan buga masha langai tsun ai.
“Hka kaba sai nga hte, hprawng ma ai, jinghku nta hkan sa hprawng nga ai ni mung nga ai. Nkau nta gaw htap lahkawng re majaw, ntsa htap kaw nga ma ai. Htap lahkawng nta ni gaw, n lim shi ai, nyem ai shara kaw na nta ni yawng lup mat na, hten mat ai,” nga dai buga masha wa tsun ai.
Laika sharin jawng ni mung pat da ra ai hte, Mashi Kahtawng na nta 50 jan hte Hpakan mare na nta 50 jan hka kata lim mat ai majaw, buga masha ni, jam jau hkrum nga ai lam chye lu ai.
Seng Tawng sumri mahkrai mung, hka kaba wa nna, nmai lai mat ai hte, jawngma ni jawng sa na yak mat ai a majaw, lahta tsang jawng hpe pat da ai lam chye lu ai.
“Lai wa sai ten ni hta Uru Hka gaw, 4 ning 5 ning hta she, lak lak lai lai hka kalang kaba ai re, raitim ya gaw shaning shagu hka kaba taw sai. Hpa majaw nga yang, hka lam tsaw mat ai majaw re, lungseng htu ai ni lamu ga shingbut ni hpe hka de hkrai kabai bang ai majaw, hka lam n nga mat ai, dai majaw, marang htu ai hte hka kaba wa ai re. Ma ni jawng n mai sa mat ai, hkawm sa lam yak wa ai majaw, gun rai manu ni rawt mat ai,” nga nna, lahta na buga masha wa KNG Jinghpaw Shiga Dap de tsun wa ai.
Hpakan buga masha ni mung, marang matut manoi htu nna, hka grau kaba wa na hpe myit tsang nga ai lam chye lu ai.
Hpakan mare kata hta mung, Myen asuya hte pawng ai, lungseng htu company ni mung mare kata hkan du hkra, lamu ga shingbut ni hpe kabai wa ai majaw, shaning shagu Yanam Ta hta hka lam pat nna, hka kaba wa ai rai nga ai.
Lai wa sai 2011 ning kawn dinghku majan bai byin wa ai hpang, Myen asuya gaw shimlam n nga ai ngu madi madun let, Hpakan kaw na lungseng hpaga hpung ni a, lungseng htu jak rai ni yawng hpe dawm nna, Hpakan kawn pru mat wa na matu, May shata hta matsun wa sai re.
Lungseng htu Hpaga hpung ni bungli jahkring kau ai hpang, KIO gaw May shata kawn hpang nna, Hpakan ginwang kata amyu bawsang shagu hpe tinang dinghkrai hku nna, lungseng htu sha na ahkang jaw da sai rai nga ai.
Ya kalang na hka kaba ai gaw, Hpakan ginwang kata, Lungseng htu hpaga hpung kaba ni, bungli jahkring da ai hpang, shawng n’nan lang byin wa ai rai nna, lai wa sai shaning ni hta hka kaba ai majaw, masha si, dum nta hten za ai lam ni law law nga wa sai re.


text:
Shiga
Pangwa Masat Shadaw 5 Myen dap hpe KIA zing
- Post 10 September 2012
- Last Updated on 10 September 2012
- By KNG
- Hits: 1021
September praw 10 ya jahpawt maga de KIA hpyen hpung gaw Pangwa makau hpyen masa ahkyak ai, Miwa ga jarit Masat Shadaw 5 Myen asuya dap hpe htim gasat zing la sai lam, KIA internet shiga ni hta tang madun sai re.
Dai ginra na buga masha ni KNG Jinghpaw Shiga Dap de shana wa ai mung, lahkawng ya tup matut manoi, laja lana gasat hkat wa sai hpang, KIA kawn dai hpyendap hpe zing madu la lu ai re lam tsun ai.
Myen asuya hpyenla ni gaw, dai hpyendap kaw na hprawng yen mat ai hpang, sinat lau 5 hte machyu pala 1,000 jan ngam tawn da ai lam, KIO kawn tsun ai.
Ndai hpyendap gaw, Myen asuya up hkang ai Pangwa hte KIO uphkang ginra masat shadaw 6 lapran nga ai rai nga ai.
Myen-Miwa gajarit hpaga lam rai nga ai, Pangwa gaw, lai wa sai 2009 ning kaw, Myen asuya npu taw ai, ga jarit sin dap de hpyen hkrang gale sai, Zahkung Ting Ying woi awn ai, moi na NDA-K laknak lang hpung a mare daju mung rai nga ai.
Zahkung Ting Ying woi awn ai, hpyen hpung gaw, kanu hpyendap rai nga ai, KIO hpung kawn, 1968 ning kawn ga garan mat nna, Myen Kummyunit Pati (BCP) hte pawng mat ai rai nga ai.
1989 ning hta BCP ga garan hten mat ai hpang, Zahkung Ting Ying gaw New Democratic Army-Kachin (NDA-K) hpe hpaw nna Myen asuya hte simsa lam la kau ai rai nga ai.
Simsa lam la ngut ai hpang, NDA-K hpung gaw, Jinghpaw mung na nhprang sut rai ni hpe shaw dut sha nna, mung masa hta, sut masa hpe madung dat nna galaw wa sai rai nga ai.
Miwa ga jarit, Pangwa hte Kambaiti ga jarit lam hku nna, Miwa mung de, hpun madung shalai nna dut sha wa sai re hte, Jinghpaw mungdaw mayan na, maling mala ni krin mat wa ai rai nga ai.
Lai wa sai April shata kawn shawng de NDA-K a ginra ni hpe zing madu la na matu KIO kawn Myen hpyendap ni hpe, htim gasat wa sai hte, ga jarit sin dap de hpyen hkrang gale sai NDA-K hpyenla dingsa law law hpe dat nna KIA hpyen hpung ni hte myu sha shada gasat shangun wa sai re.
Ndai majan ni hta, NDA-K hpyenla dingsa nkau gaw, KIA maga de bai hprawng shang wa ai hte, nkau gaw, majan hta hkrat sum mat sai rai nga ai.
Lai wa sai May shata Myen asuya ra sharawng ai hku nna, KIO hpe ninghkap ai mung shawa ninghkap n-gun madun ai lam Pangwa kaw galaw ai shaloi, ya Myen asuya rapdaw salang rai nga ai, Zahkung Ting Ying gaw, Myen asuya hpyendap kawn KIO hpe gasat shamyit kau na re ngu tsun wa sai re.
KIO hte Zahkung Ting Ying a lapran la iwa sai 20 ning jan tup, ningmu n bung, rum ai lam n nga ai rai nna, ya na majan hte seng nna mung, shi gaw KIO hpe mara shagun nga ai rai nna, ndai majan a majaw, shi a hpaga lam ni pat mat ai mung rai nga ai.
KIO kawn htim gasat wa ai a majaw, Slg. Zahkung Ting Ying gaw, Miwa myusha hpaga hpung ni hte pawng nna jawm galaw nga ai, nhprang sut rai htu shaw sha ai, bungli ni hpe pat kau ra ai lam, KIO hte ni kahtep ai shiga kawn tsun ai.
Ndai Molybdenum nhprang gaw, hpri gang (steel) hpe grau ja shangun ai hta jai lang nga ai rai nna, Miwa mung kata grai ra kadawn nga ai nhprang rai langai re hpe mung chye lu ai.


text:
Shiga
Myen asuya hpyen n-gun Jinghpaw mungdaw de jat
- Post 14 August 2012
- Last Updated on 14 August 2012
- By KNG
- Hits: 864
Ndai August praw kaw nna lawu mung na hpyen n-gun ni hpe Mali Hka Nu lam sanghpaw ni hte Jinghpaw mungdaw Manmaw de htaw sa nga sai lam chye lu ai.
Manmaw kaw nna kalang bai mawdaw hte hpyen n-gun tsa kaba hpe Dawhpumyang de htu tawn ai lam myi-chyaw mu ai ni tsun ai. Dawhpumyang hte KIO ginjaw Laiza gaw deng 10 jan sha gang hkat ai re.
Bai nna Sadung ginra hte Myitkyina-Manmaw lam Gangdau Yang de mung Myen asuya hpyen hpung ni htu wa ai majaw lai wa sai bat laman gap hkat lam ni byin wa sai lam, KIA hpyendu ni tsun ai.
KIA hpyendu ni tsun ai hte maren August 11 bat Kru Ya shani Sadung kaw byin ai majan hta Myen hpyenla 8 si nna KIA maga marai 5 hkat sum ai, nga ai.
August praw 8 ya shani Gangdau de htu wa ai asuya hpyen hpung hpe KIA Dapnawng ni bawm kaba hte hkap dem gasat ai kaw Myen hpyenla 20 jan si, kaga 20 jan hkala hkrum ai lam, Laiza na KIA hpyendu ni tsun ai.
Myen gumsan magam U Ting Tsing gaw KIO hte mungmasa jahta na n re sha, simsa lam jahta na saw shaga nga ai raitim maga mi de Myen hpyendap gaw KIO hpe gasat shamyit ai lam dingyang galaw nga ai re.
Ya ten asuya hpyen n-gun tsa kaba hpe madung Lahta Sam mung KIA Dapba 4 ginra, ginjaw Laiza grupyin, Sadung hte Pangwa ginra ni hta re.
Lai wa sai July kaw nna Myen-KIO lapran simsa lam jahkrup jahkrum ai lam hkring wa nna hpyen masa lam de shanawng wa sai re.


text:
Shiga
KIO Mai Ja Yang mare hta Sanap-hka marang htu
- Post 21 November 2011
- Last Updated on 21 November 2011
- By KNG
- Hits: 2516
Buga masha langai ning nga tsun ai, “Anhte hku nna gaw ndai zawn re ai mung n mu ga re yang gaw, anhte hku nna nang kaw na shadu ai gaw, Mai Ja Yang na deng 10 jan deng 20 hkawt re kaw KIO ni rau Myen asuya gap hkat ai kaw Myen hku nna lang ai laknak kaw gaw wan hkut bawm lang ai re nga, de majaw rai sam ai ngu nna.”
Shi matut nna, “Mai Ja Yang lawk 1 lawk 2 ngu ai ndai bum rau kachyi mi ni ai maga daw de gaw mana maga hkying 2 chyen kaw rai nu ai. Ntsa de samwi shara mi kaw sha achyang rai na, dai Sanap-hka na nsam hta grau nna htoi ai nsam zawn re ai marang htu hkrat wa ai” nga ai.
Ntsin sawng n re sha, loi pa ai dai marang gaw second hku law dik minute 2 na hkra htu hkrat let shara dam de mita 30 (pe 100) grupyin nga nna, shara teng pang htu hkrat wa ai re lam chye lu ai
.
Matut nna, mani htu ai shara hta n-ga, bat Langai Ya daini mung shara masum kaw htu hkrat wa sai re.
“Hkying 2 hta kalang bai htu nga ai. Daini gaw shara loi mi law ai. Mai Ja Yang ngu na lawk 5 ginra, lawk 1, lawk 2, lawk 3 kaw mung htu ai. Rai yang anhte wa yu yang, jawng (IEP jawng) a hpang de gaw lagat tsip nga ai, dai htu ai kaw na she, lagat ni mung yawng hkoi mat wa ai” nga kaga buga masha langai bai KNG Jinghpaw Shiga Dap de tsun ai.
Ya ten Mai Ja Yang kaw shanu nga ai hpyen yen ma ni hte kaga chyauman buga ma ni mung yuhkraw hkraw jahkru nga ai majaw myit tsang nga ai re.
Ndai zawn myit tsang nga ai buga masha ni hpe hkan garum nga ai sara langai gaw ndai zawn tsun wa sai, “Dai majaw kun? Hpa majaw kun gaw n lu tsun ai. Ya anhte na ma ni gaw yawng ngu na daram yuhkraw hkraw jahkru rai nga ma ai. Yawng ngu na ram re. Ya nang kaw du wa ai IDP ma ni mung jahkru nga ma ai. Nang hkan na ma ni kaw na mung yawng. Kaba ni chyawm gaw langai lahkawng sha re.”


text:
-
In Hpaga
-
Last Updated on 19 July 2012
-
By KNG
-
Hits: 1056
Jinghpaw mungdaw, Hpakan Uru Sengmaw ga hta Myen asuya dap hte KIA lapran majan laja wa na sat lawat a majaw hte, maw ga na masha nhtang wa ai ni law wa ai majaw, nhtang wa ai mawdaw shabrai htam 3 lung mat sai re.
Shawoi Myitkyina-Hpakan lapran, marai langai a mawdaw jahpu Kyat 20,000 sha raitim, ya 80,000 de gum htawn lung mat ai re lam, Hpakan na yu wa ai masha langai tsun ai.
Lungseng company hkan bungli galaw ai ni, Ye-ma-se hta ai ni hte gat dut sha ai ni gaw Mugawng hte Myitkyina mare ni de htawt yu wa nga ai lam chye lu ai.
Myen hpyendap gaw May shata praw kaw na Hpakan de hpyen n-gun grai wa jat ai majaw, KIA Dap 6 hte majan kaba byin hkyen ai majaw, Myen hpyendap gaw mung masha ni wa mat na matu May shata htum kaw matsun da ai re.
Ya ten hta Myen asuya gaw Ye-ma-se hta ai lam hpe pat hkum da ai hte hta ai ni hpe mung ahkyak la ai lam ni galaw nga ai hpe buga masha langai tsun ai.
Wa mat na matsun da tim n wa shi ai sha lungseng naw tam nga ai Ye-ma-se la ni hpe, Maw Siza kaw ndai June praw (7) ya shani, Myen asuya ni kawn nlung htaw mawdaw lahkawng hpring hkra rim woi mat wa ai lam, buga masha langai tsun ai. Marai kade lawm mat ai hpe hkrak n chye lu shi ai.
Dai majaw Hpakan mawdaw ni gaw lung de masha n nga, yu wa maga de sha masha jawn ai majaw mung mawdaw shabrai hpu ai re lam Hpakan na yu ai masha langai tsun ai.
Hpakan Uru Sengmaw ga hta tam lu tam sha nga ai law malawng gaw bungli n nga, shang gumhpraw n nga ai hte shimlam mung n nga mat ai sha n ga, tinang buga de wa na matu mung lam jarik grai bai hpu, re ai lam ni a majaw jamjau hkrum nga ai hpe buga masha langai tsun ai.
Myen asuya ni kawn Hpakan mare hta jahpan nga buga masha ni hta lai na, bungli sa galaw ai, gat wa du sha ai ni hpe matut nga na ahkang n jaw ai sha, wa mat na matu matsun da ai lam chye lu ai.
Hpakan ginwang na masha ni mung Myen asuya dap hte KIA lapran majan laja lana byin hkyen wa ai majaw, shimlam a matu grai myit tsang nga ai lam chye lu ai.


text:
Shiga
Mali Zup mare Tang Hpre htawt sit na, aten masat sai
- Post 25 January 2011
- Last Updated on 01 June 2011
- By KNG
- Hits: 733
“Ya gaw, Ngarai zawn she rai sai. Kani lu ai ni mung grai law wa sai. Mare kata ja htu wa ai majaw mung grau yak wa ai,” nga nna, Tang Hpre mare masha Slg. Bawk Naw kawn KNG de tsun wa ai.
Lai wa sai 2010 ning hta, hkauna kadai n galaw mat sai hte, hkauna pa ni hpe mung ja htu jahten kau ma sai lam shi tsun ai. Bai nna kani nanghpam tsi ni grau law wa tim seng ang ai Myen ahkaw ahkang lu ni gaw ahkyak la ai lam ni mung n nga ai hpe shi matut tsun ai.
Lai wa sai, January 23 hte 24 ya hta, Ma-Ya-Ka, pyada ni hte Asia World company kaw na masha ni gaw, Tang Hpre mare masha ni hpe, March shata hpang jahtum tawn nna, mare htawt sit na matu tsun shadut wa sai lam chye lu ai.
“Mali-N’mai Hka lapran kaw nga ai, Mazup mare kaw gaw, lwidwi hpun langai mi hta gumhpraw 135 hpra yaw chye jaw ai da. Dai gaw, lwidwi si langai na manu sha rai nga ai,” nga nna Slg. Bawk Naw tsun ai.
Tang Hpre mare masha ni hpe mung, lamu ga jahpu hte nta jahpu hpe gaw, n jaw ai sha, hkai n mai ni hte nam si hpun zawn re ai ni a manu hpe sha, jaw na re lam shi tsun ai.
“Anhte mare masha ni, mare salang ni yawng hkra shara n htawt na matu dawdan da ai,” nga nna, mare atik anang htawt shangun tim, ningdang na matu gwi gwi dawdan da ai lam Bawk Naw tsun ai.
Ya ten hta, Tang Hpre mare na, ramma malawng gaw, 2010 April 17 ya hta, hka madim galaw ai shara kaw, bawm kapaw ai hte seng nna, seng ang ai ni kawn, rim zingri ai lam ni a majaw, hprawng yen nga ra ai lam shi matut tsun ai.
Bawm kapaw ai mabyin a hpang, Myen hpyen asuya kawn, shimlam hpe grau shaja da ai hte, hka madim gawgap ai shara hta gaw, Myen hpyendap npu taw ai, n-gawn hpyen hpung de gale sai, shawng de na Lasang Awng Wa simsa lam hpung kawn, la ya ai lam mare masha ni tsun ai.
Meter 152 tsaw na, Myitsone hka madim masing gaw, mung masha hte makau grup-yin hpe jahten shaza na lam sha nga ai lam, Myen mung NLD pati kawn mung tsun wa sai rai nga ai.
Mali Zup hte shi a ningpawt Mali Hka hte N’mai hta Miwa asuya madu ai China Power Investment Corporation (CPI) hte Myen mung na Asia World Company yan, hka wanjak 7 galaw nga ai re. Dai hte yawng kaw na myihprap wan n-gun 17,160 MW shapraw na hta, malawng hpe htingbu Miwa mung de dut jaw na re lam, Htai daju Burma Rivers Network (BRN) tsun ai.
Ya ten du hkra, hka madim masing mayan na, mare yawm dik 6 htawt sit hkrum sai hte, shanhte gaw mare n’nan hta, hkai lu hkai sha, rem lu rem sha na shara n-nga rai, kanbau bungli a matu jam jau hkrum nga ai lam chye lu ai.


text:
Shiga
Hka Wan Bang manap majan hta, Myen hpyenla 3 si
- Post 18 October 2011
- Last Updated on 18 October 2011
- By KNG
- Hits: 2292
Dai hpawt buga ten hkying 4:30 kaw nna gap hkat wa ai hpang Myen hpyen mang 3, Hka Wan Bang hte Law Dan lapran taw nga ai hpe mu ai lam, myi-chyaw-sakse ni KNG Jinghpaw Shiga Dap de tsun ai.
KIA maga mung, tinang a bawm hte marai langai hkrat sum ai lam, buga masha ni hpe lakap let chye lu ai.
Ya ten, Myen hpyendap gaw hpyen n-gun 1,000 daram hte Hka Wan Bang de htu ai rai nna, Manmaw-Loije lam hpe madu na yaw shada ai rai na re, nga nna buga kata hpyen masa yu maram ai ni tsun ai.
Lai wa sai June 9, Myen gaw KIA hpe majan baw dat sai hpang, ndai Miwa ga jarit lam hpe KIA ni madu tawn ai re.


text:
Shiga
Sam num sha hpe Myen asuya hpyenla ni jawm roi rip
- Post 17 August 2012
- Last Updated on 18 August 2012
- By KNG
- Hits: 859
August 11 bat Kru Ya shana hta, Myen asuya hpyenla ni gaw, Jinghpaw mungdaw Indawgyi ginra, Tung Pin mare na asak 14 ning Sam num sha hpe, uhpung hkum shan roi rip ai lam, galaw wa sai re.
Ndai num sha a kawa gaw Tung Pin mare a mare salang U Thein Win re lam chye lu ai. Ndai mare gaw Indawgyi mare makau Se Zin hte Lung Tung mare lapran nga ai re.
Roi rip ai Myen hpyenla ni gaw mare kaw dap jung ai Mungnyang (Mu Nyin) daju Hk.L.Y masat 15 na Du Jum Zaw Htet Min woi awn ai dap kung (tat-hkoi) re lam, mare masha ni tsun ai.
Ndai zawn Myen hpyendap a shinggyim ahkaw ahkang tawt lai ai mabyin hpe U Thein Win hku nna Mungnyang Ginwang asuya rung de shawk shawn ai raitim ya ten du hkra ahkyak n la ya ai lam matut chye lu ai.
Ya ten roi rip hkrum ai num kasha gaw mare makau Lung Tung tsirung kaw tsi tsi hkam la nga ai raitim sai nau htaw mat na n dum n dam byin nga ai lam, chye lu ai.


text:
Shiga
-
Post 08 September 2012
-
Last Updated on 08 September 2012
-
By KNG
-
Hits: 713
Hpakan Maw Wan Hkalup Nawku Jawng kaw hpyen yen nga ai Maw Mau Bum mare masha asak 20, Shadang Saga La Awng hpe ndai September praw 7, bat Manga Ya shani Myen asuya hpyendap Hk.L.Y Masat 51 hpyenla ni rim la nna buri kaw bang adup zingri sat kau ai lam, buga masha ni KNG Jinghpaw Shiga Dap de tsun wa ai.
Shi gaw, nta wa na ngu tsun nna, lagaw lam hku hkawm wa ai, lam lapran kaw Myen asuya hpyenla ni rim nna buri kaw bang zingri sat kau ai re lam, buga masha langai tsun ai.
“La Awng gaw Mau Mau Bum lam hku n wa ai sha, grai hkrit ra ai, lam hku wa mat ai. Sing Awng Company kaw nga taw ai. Myen hpyenla ni shi hpe mu nna, rim jep ai, buri kaw bang nna, zingri ai, dai hpang, krung de kabai bang kau ai. Shi a kanu gaw, n mai wa ai ngu gaw tsun ai da. Raitim ma ba da ai majaw, shi hpe n dep dat ai da,” buga masha langai tsun ai.
Asuya hpyendap kawn, san ai ga san ni hpe atsawm n lu htai ai majaw, ya na zawn, zingri sat kau ai re lam, buga masha ni tsun ai. Ya ten hta shi a moi mang hpe n mu tam shi ai majaw, jinghku ni gaw, hpyen hpung lahkawng maga de shana da ai lam chye lu ai.
Shadang La Awng gaw, tsang 10 hpe lahkawng lang htai nna, ya ten lungseng yemase tam nna, dinghku hpe bau garum nga ai re lam chye lu ai.
Ya ten Myen asuya hpyen hpung ni gaw, Hpakan mayan kaw, hkawm sa hkawm galaw nga ai, mung masha ni hpe rim jep zingri nna, sinat hte gap sat kau ai, mabyin ni law wa sai hte, ndai mabyin a lahkawng ya shawng, September praw 5 ya shani hta mung, Maw Wan mare masha, Slg. Kareng Naw Chyan hpe sinat hte gap sap kau ai rai nga ai.
Maw Wan Hkalup Hkristan Nawku Jawng Wang kaw, buga masha hpyenyen 865 shanu nga ai hte, ya ten malu masha hte tsi mawan ni, nga shara a matu madi shadaw ai lam ni, grai ra kadawn taw na, jam jau nga ai lam, shanhte hpe garum nga ai, buga masha langai kawn, KNG Jinghpaw Shiga Dap de shana wa ai.


text:
Shiga
Myen-KIA majan a matu New Delhi kaw lusha gam akyu hpyi
- Post 24 October 2011
- Last Updated on 24 October 2011
- By KNG
- Hits: 2079
Kala ten jahpawt hkying 6 kaw na galaw hpang ai lamang hta, “Jinghpaw mung kaw byin nga ai majan a majaw tsin yam tsin dam hkrum sha nga ai myu sha ni, mung shawa masha ni, hte KIO/KIA ni a matu “shani tup” jawm akyu hpyi la sai lam, shanglawm ai ni tsun ai.
Akyu hpyi ai myit mada lam gaw, “Kaja dik ai mahtai lu wa hkra, myu sha ni a ntsa Karai Kasang kaw na hkye mawoi shaw la ai lam ni byin wa na matu re lam”, KNG New Delhi shi htawn Lahtaw Zau Raw tsun ai.
Ndai laksan akyu hpyi lamang de New Delhi kaw nga ai Jinghpaw myu sha ni hte rau, Myen mung na hpu nau Sam, Karen hte Hkang amyusha ni mung shanglawm wa sai re.


text:
Shiga
Jinghpaw Wunpawng Sha ni Myit Dum Hprang Ra Sai
- Post 17 September 2012
- Last Updated on 17 September 2012
- By Maling U Tu
- Hits: 778
Jinghpaw Wunpawng amyu sha ni kaw mying lawm ai amyu baw sang ni hte, Jinghpaw Mung kaw prat hte prat shanu nga ai, Sam, Kaw Lahka, Mung Sa Miwa ni yawng hte baw chyang machyang, ning gang hpye dang madang yawng hte gaw mungdan Shanglawt lu lam hta, langai mung n-ngam ai sha shang lawm ra sai.
Prat ningnan Rawt Malan magam bungli hpe K.I.O/K.I.A Mungshawa yawng lahkrip rara lawan shangut ra sai majaw moi na zawn shaning kade ning Rawt Malan yu sai nga shakawng ai baw aten n rai, Mungshawa mung Asuya, Asuya mung Mungshawa, Mungshawa mung Hpyen La, Hpyen La mung Mungshawa, Jinghpaw Mungdaw Mungdan kata kaw shanu nga ai Mungchying sha yawng hte gaw K.I.O/K.I.A rai sai kadai n lawt lu sai.
Ya aten hta Myo kaba kata kaw nga ai Ramma ni kani nanghpam tsa chyaru hte pyaw len nga na aten n rai sai. Kanu Kawa ni hpe sha zingri n-na hkum nga sa. Ya jang Rawt Malan magam gun hpai na sa wa, Kanu Kawa ni mung hkum hkum da. Nang hpam hte si n-na myiprwi hte Jaw Bum sara na.
Hpunau Rawang, Hpunau Lisu ni mung Rawt Malan bungli hta ningbaw ningla shara la, tinang buga tinang makawp ra sai. Zahkung Ting Ying Hpung (NDA-K), Mahtu Naw Hpung (KDA), Lasang Awng Wa Hpung (Gwi Htu), Adang Hpung ngu ai ni mung kadai hkum nga. Waju ai kaw Wa shalim hkru lawm rai na. Hpyen wa a pati kaw na mung yawng pru. Hpyen wa a Makan Dap, Magam Dap kaw n-na mung pru n-na, K.I.O/K.I.A Wuhpung woi awn n-na hpaw dat ai Padang Hkrun Lam Majan hta shang lawm n-na, Mung maden Hpyen hte, Nang Hpam malu masha Hpyen ni hpe rau sha gasat manga, sa wa saga.
Karai jaw ai Mungdan hpe gaw gap la ga. Karai shangun ai magam bungli hpe n-galaw jang Karai Kasang teng sha dingnye jaw na re. Dai majaw ya aten hta kadai wa mung mau dung nga na aten n rai sai. K.I.O/K.I.A ningbaw ningla ni mung rai dum ai myit n rawng ai sha Karai Kasang Yehow wa a ndai ga hta hkan n-na lam woi sa wa ra na re.
Dai majaw Jinghpaw Wunpawng sha ni hte Jinghpaw Mungdaw Mungdan kaw shanu nga ai mungchying sha yawng gaw ndai hpang jahtum galaw shakre ra ai. Mungshawa Rawt Malan magam hta kadai n-hprai ai sha, dang di dang dep ai shara kaw tsap n-na shang lawm ra saga ai.
Karai a Amyu, Karai a jaw ai Mungdan hta kade n na yang ning ngai grin nga lu na saga ai law.


text:
Myit yu ra ai Rawt Malan Hpyen Magam Gun ni hte Amyu Sha Gam Maka
- In Ningmu
- Last Updated on 25 February 2011
- By Malihkrang Uma
- Hits: 2481
Anhte amyu ni hta ra rawng ai lam langai gaw, dinghku hpe atsawm woi awn lu ai kawa la ni grai n law wa sai hpe mu lu nga ai. Grau nna gaw, anhte amyu sha ni kaw na kam ram ai shadang la ni law law wa shaning law law Rawt malan magam hta shanglawm ra mat ai zawn, nkau ni gaw nanghpam lusha hta machyu let, asak sum mat ai ni law wa ai. Nkau langai lahkawng sha nga taw ai ni mung hpaji machye machyang hta ningra nna, hpa n chye galaw mat ai. Moi de lungseng bungli kaja ai ten hta la ni ja gumhpraw tam ai lam hta grai kam mai ai raitim, ya ten hta dai zawn bai n rai mat wa sai. Hkam ja lam hta mung gawng kya ai majaw, law malawng gaw asak kadun ai hkrai law nga ai. Dai majaw, anhte buga kata kaw yu dat ai shaloi gaida grai law wa ai hpe mu lu nga ai.
Malihkrang Uma hku nna mu mada lawm ai hta, ya ten Rawt Malan magam bungli galaw nga ai Kawa La ni, Shadang la ni hte seng nna myit yu ra na daw hpe tang madun mayu nngai.
Rawt malan magam hta shang tsap nga ai Shadang La ni gaw ya ten hta anhte uhpung uhpawng hta law dik madang rai nga ai. Hkum ram ai hte n-gun wa ngan lapin rawng ai ni hkrai rai nga ai. Raitim, ya hte KIA mugun (Du Jum) manang wa hte shaga yu ai shaloi grai myit htum na zawn nga nna shi tsun wa ai.
Shi num la (dinghku shang) ai nau n na shi ai. Madu jan hte atsawm n lu nga ai. Ya hte sha kasha langai shangai ai shaloi jahkring mi Madu jan hte kasha hpe yu nna nga lu tim, jahkring bai rai yang Hpyendap (Shawnglam) de bai sa ra mat sana re lam chye lu ai. Grau nna gaw, shi dinghku hpe lit la ra ai dinghku kawa langai mi, tinang sha na lusha pyi atsawm n lu ai. Hpyendap kata kaw shata shagu na ration hte budget pyi atsawm n lu ai sha nga ra ai ten hta Dinghku hpe gaw dai hku kabai da ra ai rai nga ai. Madu jan mung mahkrum madup hpa n nga ai majaw, hpa n chye galaw sha ai. Dai majaw, shi tsun ai gaw “Dinghta Ngarai” hkrat taw nngai law... nga ai.
Shi hte shaga ngut ai hpang, ngai hkrai bai matut myit yu ai gaw... dai zawn, kawa langai mi shakram da hkrum ai dinghku ni anhte Buga hta kade she law nga ai kun???? ngu ai lam re. Ma ni a shawnglam, hpaji lam, makam masham lam, galaw lu galaw sha lam, nga mu nga mai lam (Livelihood), shim lam, hkamja lam, yawng yawng hpe gara hku nna kanu shingtai lit la lu na.... dai zawn re ai Ma ni hkrai hkrai she law wa yang gaw anhte amyu ni a shawnglam gaw ngang grin lu na i... ngu ai lam ni re.
Shi tsun ai hta, KIA hpyendap kata, Budget garan lang ai lam (contribution) hta n rap ra ai lam ni law law nga ai lam mung tsun wa ai. Nkau ni gaw Lauban zawn she nga mat nna, nkau ni gaw shat pyi hkru hkru n lu sha ai madang kaw rai taw nga ai. Anhte gasat nga ai gaw Gumshem Magam Asuya (Regime Government) hpe re nga tim, anhte kata kaw nan mung Gumshem lailen lang let, lawu tsang kaw nga ai ni gaw dai hku kyet nna nga taw ra ai lam rai nga ai. Dai hte seng nna, kaga mi dinglun mung n mai ai zawn, ntsa kaw na aming hpe sha madat ra ai gaw tsang hpa rai nga ai.
Rawt Malan hkrun lam ngu ai gaw dip sha ai wa sha nga dingsa gaw rawt malan nga ra na re, nga nna Sara kaba Rev. N-ngai Gam tsun ai hte maren, aten kadun hte sha ngut ai baw mung n re majaw, jahkring mi sha gaw mai byin ai hku nga taw mu, ngu ai hku n re ai sha, aten galu masing ni jahkrat ra na ga ai. Dai ni anhte ni amyu sha lawt lu lam hte seng nna rawt malan wa ai shaloi, tara rap ra ai lailen hte, mung shawa, dap shawa yawng a nga mu nga mai lam hpe mung n myit n mai rai nga ai. Maga mi laknak hpe hpai da ai zawn, maga mi, amyu sha rawt jat galu kaba wa na matu, Buga nga shawa yawng a galaw lu galaw sha masing ni, Hpyendap kata, hpyendu, Hpyenma ni yawng a shawnglam gam maka hpe mung myit shalawm nhtawm, dinghku hpe pawn ba lu na matu Hpung Shawa Polisi (Public policy) ni hpe jahkrat nna sa ra na re. Dai n rai yang gaw, anhte amyu ni hpe kaga ni roi nna gaw n re ai sha, anhte na anhte yawng jahtum la kau ai hku tai wa chye nga ai.
Rawt malan hkrun lam hta grau nna gaw yawng shanglawm ai masing tai na matu, mung shawa, dap shawa a nsen manaw hpe madat let, ntsa kaw na woi awn ai ni tinang ngu ai hku hkrai n hkawm ai sha, yawng hpe jahkrum shara, hpaji hpyi, galaw lu na ahkaw ahkang garan ya (power sharing) re ai hku nna sa wa yang she kaja nan rawt malan hkrun lam hta awng dang wa na re. Amyusha yawng a gam maka hta rawt malan hkrun lam hte dinghku hpe dingbai dingna jaw ai n tai na matu grai ahkyak ai.
Dinghku shagu a nga mu nga mai lam hpe mung makawp maga lu na matu ahkyak nga ai. Lamu ga zing ai ni hpe gawt ang yang gawt ra ai, ninghkap ang yang ninghkap ra ai. Dai majaw, kaga amyu ni hta tara n rap ra ai lam yawng hpe madi madun lu na matu mung anhte nan nan tara rap ra ai lailen hpe lang ra na re ngu nna mu mada nngai. Dai hta n-ga, amyu shang yawng a galaw lu galaw sha lam ni hpe dingbai dingna jaw ai baw hpe mung koi gam ra na re, ngu nna tang madun dat nngai law.


text:
(Kachin)Malaysia du WP myusha ni a 2006 na hpang jahtum Hpawng daw dan ai lam ahkyak
| Ka Mara Ai: Admin Sunday, December 31, 2006 0 comments
31.Dec.2006,Ten: 7:00pm --9:30pm,,
shara : Bukitbintang,K.D.O malaysiasia,,
K.D.O ningbaw shd Kamli tangbau woi awn let Hpawng hpe hpang wa sai hku re.
Dusa ai Myitsu salang ni gaw:Malaysia mung dan hta e ap nawng nga ai U hpung yawng kaw na ning baw ni shang lawm ai hku re.KBCF,KCF,KNO,KDO,Wunjat unity,
Hpawng hpe ahkyak kaba (3) hku nna bawngban daw dan da lu sai lam chye lu ai.
1. 2007 shaning nnan hta Jinghpaw wunpawng mungshawa yawng hte myit hkrum bawng ban hpawng kaba galaw sa mat wa na lam. Aten hpe miwa shaning galai(gawnyen) hta galaw na lam,
2. K.D.O Malaysia hpe Grau htap htuk ai hku nna (K.R.A)Malaysia hku nna mying shamying let Tsinyam hte seng nna tangdu hkra UN hte tagindun let galaw sa wa na lam.
3. Duwa na shaning nnan kaw nna Ningbaw hte mugun nnan ni hpe shawara latasan(election)galaw na lam.
K.D.O Malaysia hpe hpa majaw mying galai?
Ndai hte seng nna KDO ning baw Kamli hku nna galu galang sang lang dan lai wa sai,Matut nna Du na ra ai Hpawng hta e mung mung shawa yawng chye na hkra sang lang dan mat wa na re lam chye lu ai.
Kachin development organization hku nna Magam bungli ni hpe galaw mat wa ai ten,Yak hkak ai lam ni law law pru ai.Maigan na garum ningtum hpung ni hte,UN de na ni rau ta gin dun sa wa ai ten,Development gabaw hku nna rai jang shan hte n karum ra sai lam tsun ai,Bai nna Development ngu ai gaw Gumhpraw manu mana lu ai ni,(shr)mungdan asuya kawn Masing jahkrat ai baw she re nga ma ai.
Dai re majaw an hte Tsinyam hkrum sha nga ai kachin ni a hkrun lam hte htap htuk ai Kachin refugee hku nna sa wa ga nga nna bawng ban ai lam hpe chye lu ai.( ndai lam hte seng nna du na ten naw matut na)
Dai re majaw an hte Tsinyam hkrum sha nga ai kachin ni a hkrun lam hte htap htuk ai Kachin refugee hku nna sa wa ga nga nna bawng ban ai lam hpe chye lu ai.( ndai lam hte seng nna du na ten naw matut na)
KBCF a Hpushawng hpuba lamabrang hku nna Hpaji jaw mung ga,Dai ni an hte WP shani Hkristu a tsaw ra myit hte myu a matu ap nawng ga.ngai ndai uhpawng kaw shang lawm nna hpa baw akyu wa lu mai na kun ngu ai (Mayam myit jasat)hku nre sha,Naw kajai kadun nga ai Tinang a myu a matu ngai kade ram ap nawng daw jau na ngu ai (Magam myit)Madu myit hte daw jau ga..ndai lam hpe shatsam lai wa sai.
KCF,Wunjat unity a Myitsu Hpushang hpuba Sara Brang Kaw nna,Ayak ahkak rai, ning re maigan mung dan e ten,n gun atsam,myit nyan shaw let ap nawng shakut nga ai myu sha ning baw ni hpe grai nan shakawn shagrau ai lam tsun sai.
KNO Malaysia a lit hkam Munghkawng brang Kaw nna,Kachin refugee hku nna UN hte tagindun galaw sa wa ai lam gaw htuk sai,Wunpawng jinghpaw mung dan shanglawt sha nlu ding sa Tsin yam gaw nga chyalu sha re,dai majaw ndai hku bawng jahkrup ai lam gaw htuk sai nga tsun sai.
Hpu shawng hpu ba Ngua Deegua lay Hku nna shatsam ai lam gaw an hte a shawng lam a matu gwigwi myit mang hkrum let galaw ga,Ndai kaw member shang nna shim lam hta ahtuhkra na hpe tsang nra ai.Ndai hte seng nna an hte Document ni Prat dep system langlet hpe grai shim ai hku lajang da ai re.nga tsun sai.
SangdongRam hku nna tsun ai gaw Election galaw na hte seng nna gaw nan hte myit su ni hku nna gadai gaw hpa baw hta ning tawn nga ai ngu ai hpe grau chye na re majaw Jahkrup nna an hte hpe mung shana marit shang lawm na ga ai nga tsun sai.
Yawng law malawng gaw masha law law shang lawm let yawng a ra sharawng ai ningbaw magam gun nnan ni hpe san da mugun na lam myit hkrum sai.
ralata poi comission ning baw hpe shd nwt Hkunseng hteLakang dau hkawng,CH.Gumhpan,Labang naw seng,Peter lathun,Hkamung tuja,ndai myit su ni kaw nna woi awn na lam yawng myit hkrum let shatsam sai.
Hpang jahtum hku nna,Hpn.Gumja awng kaw nna Bung li hpe kang ka hkra shakut ga,Hpa galaw tim asan seng rai yawng chye na hkra galaw ga,shachyen ai lam mung galaw ga.Ik(Buk)kaba shagaw hpai,Hpa hte seng ai kun gaw nchye,ning baw wa hpe mung duwa,Lauban wan,sara,Yu yang sra ma zawn sawn ai hkrai..Kadai gaw gara hte seng ai hta lit nga ai lam mung asan sha rai nna shakut ga ngu tsun sai lam ni chye lu ai.
Ndai gaw Malaysia du Wp myusha ni a 2006 na hpang jahtum Hpawng a daw dan ai lam re.
Wunpawng Buga na myutsaw share shagan,Ningbaw ning la ni hpe hkung ga jaw dat ga ai law.
| Ka Mara Ai: Admin Thursday, December 7, 2006 0 comments
An hte maigan mung dan du ngai ai,Wunpawng myusha ni mung ya na zawn(myithkrum lam lu) KIO/KIA ,NDA-K (K) yawng hpe hkung ga jaw shagrau nga ga ai law.Ya kaw nna hpang de ( K) yawng myit hkrum lam lu lalet( Kachin )Wunpawng myu sha ni ashawng lam gam maka tsawm htap hkra rau ta gin dun let Myu shani awng dang lam lu la na re ngu kam nga ga ai law.
KIO/KIA myutsaw share shagan 77 shangai jat ai shiga a ntsa grai gabu n gun lu ga ai law.
Malaysia Kachin Weekly news
| Ka Mara Ai: Admin Saturday, December 2, 2006 0 comments
Malaysia mung dan kata tara n-shang nga nga ai ni hpe du na ten ni hta, laja lana rim jep wa na re lam, Malaysia shi ga dap kawn la kap let chye lu ga ai. Du na shaning 2007 ning gaw Malaysia mung dan a Visit Year rai nga ai . De a majaw, Mai gan manam(Tourist) ni hpe ding bai ding na jaw ai lam n-nga hkra, tara n-shang nga ai ni hpe shawng jasan kau na masing langai rai nga ai.
Nov: Last weeek 2006
Tsaw ra hkung ga ai Malaysia du Jinghpaw Wunpawng myu sha ni yawng hpang de, kalang mi bai hkrum shakram dat n-ngai law. Kachin Development Organization(KDO) gaw Malaysia du J.W myu sha ni yawng hpe myu sha lam yan hta woi awn zimlum lu na matu yaw shada hpaw ninghtan da ai rai nga ai.Malaysia du J.W myu sha ni hpe Uhpung Uhpawng de shanu wa na matu shakut shaja nga nga ga ai. Ya ten gaw Malaysia du J.W myu sha ni yawng ngu na daram KDO de shang lawm wa nga ai hpe mu chye lu ga ai. Maga mi hku nga yang n-dai zawn myu sha ni yawng shang lawm wa ai lam gaw U-hpung U-hpawng langai hpe n-gun rawt jat shangun ai lam sha n-ga, myit hkrum ai lam hpe madun dan nga ai mung rai nga ai. Malaysia du J.W myu sha ni yawng gaw Myen mung shara langai kaw na sha sa du ma ai n-rai tim, myit hkrum mang rum let, n-dai zawn rau jawm hpawng de nga ai gaw , na chying kabu hpa lam langai rai nga ai.
Health
MSF-Belgium ni woi awn let, KDO rung hta e, laban bat langai ya(Monday) shani shagu tsi gawk hpaw n-na tsi tsi ya ai lam hpe matut manoi galaw nga ding yang re nga ga ai. Rai tim, dai ning 2006 htum hkan gaw, MSF-Belgium ni hku n-na, n-dai Malaysia mung dan kaw na bai hting nut mat wa na lam hpe chye lu ga ai. Dai majaw anhte Malaysia du J.W myu sha ni mung tinang hkum hkrang hta ra rawng nga ai hkam ja lam ni hpe sa du tsi tsi hkam la na matu saw lajin mayu ai law. N-dai MSF- Belgium ni a magam bungli ni hpe gaw, local NGO ni rai nga ai ACTS(A Call To Serve), Tzu-Chi(Buddhist), Mercy Malaysia ni hku n-na bai lit la galaw sa wa na rai nga ma ai. Rai tim tsi gawk hpe gaw laga shara de htawt sit na rai ma ai. (Tzu-Chi U-hpung hku n-na 3.12.06 ya shani 8:00am kaw na 12:00pm du hkra tsi gawk langai kalang bai hpaw na ma ai. Dentist 2, Eye specialist 1 hte hpawn yawng Doctor 5 sa du tsi tsi ya na lam chye lu ga ai.Hkring dat hpe KDO de matut mahkai la mairt.)Anhte Malaysia du J.W myu sha ni a kata, UNHCR (Malaysia) kaw na laika lu da ai ni yawng gaw Malaysia mung dan Asuya tsi rung kaw tsi tsi hkam la mai ai hpe mung shana mayu n-ngai law.
Education
Hpaji shakung ai lam hte seng n-na, KDO rung kaw English hte Malay ga ni hpe bat lahkawng ya(Tuesday) hte mali ya(Thursday) ni hta, shana 8:00pm kaw na 10:00pm du hkra sharin nga ga ai.Myit lawm sharin hkam la mayu ai ni yawng hpe saw shaga dat n-ngai law.
Computer hpaji hpe mung bat kru ya shani shagu hkying 11:00am kaw na hkying 2:00pm du hkra sharin nga ding yang rai ga ai. N-dai computer sharin ai lam gaw December shata hta ngut kre na rai nga ai. Centre for Independent Journalism(CIJ) ni woi awn ai, Internet Radio hte Journalism training langai hpe, November 28 kaw na 30 ya( 3 days), jahpawt hkying 9:00am kaw na shana de 5:00pm du hkra, KDO rung kaw sharin na lamang langai nga nga ai. Breakfast hte Lunch hpe gaw CIJ ni hku n-na lit la na rai nga ai. N-dai lamang hta myit lawm ai ni, KDO rung de a-lawan shana wa marit ngu saw shaga mayu n-ngai law.
General Activities
Anhte a KDO U-hpung U-hpawng de shang gumhpraw nga wa na matu ya ten hta,Htung Hkring ri da maka ni hte, gumhpraw sumbu ni hpe Num ma ni lit la chywi dut nga ga ai. N-dai zawn anhte J.W myu sha htung hkring maka sum bu ni hpe mai gan myu sha ni hku n-na,ram ram myit lawm nga ma ai hpe mu lu ga ai law. Gumhpraw sumbu ni hpe tinang ra ai hkrang(sample) la sa n-na mung mai chywi shangun nga ai. Labu hpun palawng ni hpe mung hkap la chywi ya nga ga ai lam n-dau shabra mayu n-ngai law.
UNHCR
UNHCR(Malaysia) gaw ya ten masha n-nan hkap la ai lam hpe pat tawn da ai nga tim,n-dai laman hpu nau Hkang ni hku n-na, UNHCR rung shawng kaw register lu na matu law law wa la nga ma ai hte, n-kau mi hpe hkap la ai hpe na chye lu ga ai. Dai majaw anhte J.W myu sha ni mung n-gun a-tsam dat let, sa du yang gaw mai lu na lam hte UNHCR(Malaysia) kaw na makawp maga ya ai lam(Protection) hpe hkam la ga ngu tsun mayu n-ngai. Ra ai lam,n-chye na ai lam ni nga wa yang KDO de mung mai matut mahkai nga ai. Dai ning htum hte 2007 shawng daw de gaw, Malaysia mung dan Immigration ni hku n-na, tara n-shang nga ai ni hpe mung dan kata na jasan kau na lam tsun taw nga ma ai. Dai majaw anhte Malaysia du J.W myu sha ni mung a ten shagu sadi maja let nga ga ngu, tsun shana mayu n-ngai law.
07.11.06 ya shani 9:00am hta, Malaysia mung dan a makam masham hpung langai rai nga ai, Full Gospel Assembly Church kaw n-na anhte J.W myu shayi marai 15 daram hpe, lata hpaji sharin ya na lam hte seng n-na, shanhte a church kaw e, hkrum shaga na matu saw shaga wa ma ai. N-dai lamang hta myit lawm ai lam ni nga yang KDO rung de tau hkrau matut mahkai wa marit.
Education Program (KDO)Computer TrainingEvery Saturday 11:00am to 1:00pmEnglish/Bahasa Malaysia Tuesday,Thursday 8:00pm to 11pm(14.11.06 kaw na bai hpang wa na ga ai.)English for childrenEvery 3rd & 4th week 12:00pm to 2:00pm
Computer class hpe gaw Sharama Praveena(Malaysian-Indian) hku n-na lit la sharin ya let, "Ma" nia matu English class hpe gaw Sharama CherrySiew(Malaysian-Chinese) hku n-na lit la sharin ya ngaai rai nga ai.
Education Program (KDO)Computer TrainingEvery Saturday 11:00am to 1:00pmEnglish/Bahasa Malaysia Tuesday,Thursday 8:00pm to 11pm(14.11.06 kaw na bai hpang wa na ga ai.)English for childrenEvery 3rd & 4th week 12:00pm to 2:00pm
Computer class hpe gaw Sharama Praveena(Malaysian-Indian) hku n-na lit la sharin ya let, "Ma" nia matu English class hpe gaw Sharama CherrySiew(Malaysian-Chinese) hku n-na lit la sharin ya ngaai rai nga ai.
Computer Class hpe gaw bat mi hta kalang Saturday shani shagu
hkying 11:00am kaw na 1:00pmdu hkra sharin wa na rai nga ai.
"Ma" ni a english classhpe gaw Shata mi hta lahkawng lang, No. 3 bat (thirdweek) hte No.4 bat(fourth week), manga ya shanihkying 12:00pm kaw na 2:30pm du hkra sharin wa narai nga ai.English Class forAdults hpe gaw shawoi na htemaren, bat lahkawng ya, batmali ya, bat kru ya shana ni htahkying 8:00pm kaw na 10:00pmdu hkra sharin nga ding yang rainga ga ai.
"Ma" ni a english classhpe gaw Shata mi hta lahkawng lang, No. 3 bat (thirdweek) hte No.4 bat(fourth week), manga ya shanihkying 12:00pm kaw na 2:30pm du hkra sharin wa narai nga ai.English Class forAdults hpe gaw shawoi na htemaren, bat lahkawng ya, batmali ya, bat kru ya shana ni htahkying 8:00pm kaw na 10:00pmdu hkra sharin nga ding yang rainga ga ai.
Laimat wa sai shata na shiga.
25.10.06 ya shani, Arrakan Refugee Relief Committee (ARRC) rung hta e, Myen mung myu baw sang ni hku n-na, Malaysia e du nga ai Myen mung tsin yam ni hte seng n-na, lak san zup hpawng langai galaw la ga ai. Zup hpawng hta daw dan la lu ai lam gaw;UNHCR rung de U-hpung ningbaw ni yawng, tsin yam ni hte seng n-na, sa du hkrum shaga na matu rai nga ai. Hpa majaw nga yang Malaysia Asuya hku n-na ya ten, tara n-shang ai masha ni hpe, laja lana rim rawng hpang wa nga sai rai nga ai. Dai lam ni hpe UNHCR hku n-na gara madang hku lu galaw ya na kun, ngu ai hpe bawng ban na matu rai nga ai. (UNHCR rung gaw masha n-nan hkap la ai lam hpe ya du hkra, pat da nga ding yang rai nga ai)
Education
Ma ni hpe English sharin ya ai lam hpe gaw matut manoi galaw nga ai rai n-na, n-dai 27.10.06 ya shani hta gaw Sharama lahkawng sa du sharin ya ma ai rai.
WAO(Women's Aid Organizaiton) ni a training langai hpe, Puchong hta kalang bai galaw ai lam hta anhte KDO hku n-na mung, shayi sha lahkawng hte shadang sha marai masum sa du shang lawm sharin hkam la ma ai rai.
29.10.06 ya shani, UNHCR officer lahkawng hte hpawn Malaysia mung dan Media group langai hte, Jalan Hicks kaw na dum n-ta langai mi hta Malaysia du J.W myu sha ni a lam ni hte seng n-na, san-htai galaw la lu ga ai. N-dai hta e, Malaysia mung dan masha ni hku n-na, tsin yam ni hpe gara hku garum madi shadaw lu ai lam ni hpe tsun dan lu saga ai.
Hkam Ja Lam
Lai wa sai April shata kaw na MSF-Belgium ngu aiInternational NGO langai garum shing tau let, manujahpu nla ai sha galaw nga ai KDO rung tsi gawk htae, 18.09.06 ya hta machyi masha marai (94) sa du tsitsi hkam la n-na, 25.09.06 ya shani hta machyi mashamarai (83) sa du tsi tsi hkam la ma ai. Matut n-na n-daitsi gawk hpe laban bat langai ya shani shagu(9:30am -4:00pm) hpaw nga ga ai majaw, machyi makaw byinwa yang sa du tsi tsi hkam la na matu lajin dat ga ai.
Lai wa sai April shata kaw na MSF-Belgium ngu aiInternational NGO langai garum shing tau let, manujahpu nla ai sha galaw nga ai KDO rung tsi gawk htae, 18.09.06 ya hta machyi masha marai (94) sa du tsitsi hkam la n-na, 25.09.06 ya shani hta machyi mashamarai (83) sa du tsi tsi hkam la ma ai. Matut n-na n-daitsi gawk hpe laban bat langai ya shani shagu(9:30am -4:00pm) hpaw nga ga ai majaw, machyi makaw byinwa yang sa du tsi tsi hkam la na matu lajin dat ga ai.
Activities
Malaysia daju UNHCR kaw na Women'sAid Organization(WAO) hte matut mahkai let, (23-24.09.06) ya ni hta KDO rung hta e,"Violence AgainstWomen" ngu ai ga baw hte Num ma ni a matu Traininglangai jaw ma ai.
N-dai WAO ni a "Violence Against Women" traininglamang hta e Myen mung myu baw sang ni (Kachin,Chin, Karen,Rakhaing, Mon, Shan,Burmese) kaw na,Num dat kasa marai (3) hpra sa du shang lawm ma aihpe sharin sharama ni kawn la kap let chye lu ga ai.Num ma ni a matu akyu rawng dik ai lamang langai rengu ai hpe lamang lawm shayi sha ni kawn chye lu gaai.
Malaysia daju UNHCR kaw na Women'sAid Organization(WAO) hte matut mahkai let, (23-24.09.06) ya ni hta KDO rung hta e,"Violence AgainstWomen" ngu ai ga baw hte Num ma ni a matu Traininglangai jaw ma ai.
N-dai WAO ni a "Violence Against Women" traininglamang hta e Myen mung myu baw sang ni (Kachin,Chin, Karen,Rakhaing, Mon, Shan,Burmese) kaw na,Num dat kasa marai (3) hpra sa du shang lawm ma aihpe sharin sharama ni kawn la kap let chye lu ga ai.Num ma ni a matu akyu rawng dik ai lamang langai rengu ai hpe lamang lawm shayi sha ni kawn chye lu gaai.
N-dai English class
hpe gaw Sharama BridgetWong(Euro-asian)hku n-na, lit la sharin nga ai rai ngaai.N-dai sharin ai lamang shana ni hta masha marai (10)grup yin gaw galoi mung sa du shang lawm sharin hkamla nga ai hpe mu lu ga ai. Sharin ai ai lam hta EnglishGramma, Vocabulary hte writing skill ni lawm nga ai.A-hkying a-ten lu ai ni yawng hpe mung sa du sharinhkam la na matu saw shaga mayu ga ai law.Sharin ai lam hpe WAO a ningbaw Ms.SHOBAhku n-na woi awn let, Hkang interpreter Num langaihte J.W myu shayi Gunhtang Nang Roi ni hku n-na,ga gale ya ai hte garum shing tau ma ai lam chye lu gaai.
hpe gaw Sharama BridgetWong(Euro-asian)hku n-na, lit la sharin nga ai rai ngaai.N-dai sharin ai lamang shana ni hta masha marai (10)grup yin gaw galoi mung sa du shang lawm sharin hkamla nga ai hpe mu lu ga ai. Sharin ai ai lam hta EnglishGramma, Vocabulary hte writing skill ni lawm nga ai.A-hkying a-ten lu ai ni yawng hpe mung sa du sharinhkam la na matu saw shaga mayu ga ai law.Sharin ai lam hpe WAO a ningbaw Ms.SHOBAhku n-na woi awn let, Hkang interpreter Num langaihte J.W myu shayi Gunhtang Nang Roi ni hku n-na,ga gale ya ai hte garum shing tau ma ai lam chye lu gaai.
UNHCR registration department Officer langai rainga ai Ms. Risa hku n-na mung sa du shang lawm ailam, lamang lawm shayi sha ni kawn la kap let chye luga ai.
Num sha ma ni hku n-na, n-dai lamang hta myit lawmmyit hkawn let sharin hkam la ma ai hpe KDONingtau Ningbaw kawn la kap let, chye lu ga ai.WAO hku n-na, n-dai zawn lamang ni hpe hpang demung matut galaw na lam tsun shana ma ai.
Num sha ma ni hku n-na, n-dai lamang hta myit lawmmyit hkawn let sharin hkam la ma ai hpe KDONingtau Ningbaw kawn la kap let, chye lu ga ai.WAO hku n-na, n-dai zawn lamang ni hpe hpang demung matut galaw na lam tsun shana ma ai.
UNHCR
(Mungkan Munghpawm Tsinyam Hkrum Masha ni aDat Kasa Hpung)UNHCR ngu ai gaw hpa ta?UNHCR Rung gaw Mungkan Munghpawm Hpung aTsinyam Hkrum Masha ni a matu dat kasa langai rainga ai. Dai dat kasa hpung hpe, tsinyam hkrum mashani hpe makawp maga na matu 1951 ning hta hpawninghtan dat ai rai nga ai.
(Mungkan Munghpawm Tsinyam Hkrum Masha ni aDat Kasa Hpung)UNHCR ngu ai gaw hpa ta?UNHCR Rung gaw Mungkan Munghpawm Hpung aTsinyam Hkrum Masha ni a matu dat kasa langai rainga ai. Dai dat kasa hpung hpe, tsinyam hkrum mashani hpe makawp maga na matu 1951 ning hta hpawninghtan dat ai rai nga ai.
Tsinyam Hkrum Masha(Refugee) ngu ai gawkadai ni ta?
Tsinyam Hkrum Masha langai hku na masat hkrum namatu lawu na lam ni hpe gumhpawn madi madun lu raai:Lai wa sai ten hta hkap la da ai masha jahpan, nauwa law mat n-na, ya ten masha n-nan ni hpe hkap la namatu yak nga ai lam UNHCR-Malaysia hku n-na sanglang dan ma ai.
Ya ten UNHCR-Malaysia hku n-na,jahpan nga tsin yam ni hpe shawng No.(3) mungdan(third countries) ni de lawan sa lu na matu shakutnga ai lam tsun shana ma ai.Lai wa sai ten hta jahkring tawn da ai USA resettlementinterview ni hpe n-dai shata lapran kawnbai hpang wa nga sai rai n-na, anhte a J.W myu shamarai (5) daram mung n-dai interview kaw shang lawmlu ma ai hpe chye lu ga ai.
Ya ten anhte Malaysia du J.W myu sha ni hku nna,tinang lagaw tinang tsap, shada gahkyin gumdinzinlum let myit hkrum nga na gaw ahkyak dik re nga aihpe mu lu ga ai."U-hpung langai a shing wang n-pu e, hteplahti hkawm sa nga ai wa gaw, mung dan langai ajet ai mung chying masha gaja langai byin tai wana mung teng sha re nga ai law..
"K.K gaw J.W myu sha ni yawng a n-tsa e, tut lam woibau sin nga u ga law.
(1)Nang gaw na mungdan shinggan hta du taw nga raai.
(2) Nang hta lawu na hpan (5) hte seng nna, dip shazing-ri hkrum ai majaw krit tsang ra ai saksesakgan hkrak tup nga ra ai.
(a) Myu Ru sai lam
(b) Makam Masham lam
(c) Mungchying masha lam
(d) Shinggyim wuhpung wuhpawng langaingai a malawm tai ai lam
(e) Mung masa wuhpung wuhpawnglangai ngai a malawm tai ai lamLahta ni lam ni a majaw hkrit tsang ra aimajaw, tinang mungdan de bai n-htang wa namatu n-mai byin mat ai masa rai ra ai.United Nations High Commissioner forRefugees(UNHCR-Malaysia) hku n-na, ya ten htamasha n-nan hkap la ai hpe pat tawn da ma ai. Raitim, gaja wa nan yak hkak jam jau hkrum ai(vulnerablepeople) ni hpe gaw, hkap la ai lam galaw nga ma ai.Malaysia mung dan kata e, Myen mung kawna tsin yam masha marai (50,000) jan dang nga nga aihpe NGO zup hpawng langai kawn la kap let chye luga ai.Ya ten UNHCR- Malaysia hta jahpan bang da ai tsinyam ni yawng gaw (50,000) dang nga ai hpe UNHCRCommunity Service Department kawn la kap let chyelu ga ai.UNHCR-Malaysia hku n-na mung anhte Malaysia duJ.W myu sha tsin yam ni hpe gawan gatsan ai lam hpe25.08.06 hte 08.09.06 n-htoi ni hta galaw lai wa sai.Lai wa sai ten ni hta mung n-dai zawn U-hpung de sadu gawan gatsan ai bungli ni hpe law law lang galawwa sai rai nga ai.
KDO hpe hpaji jaw mayu ai lam ni, san mayu ai lam ni, Ja gumhpraw hte madi shadaw mayu ai lam ni nga yang lawu de na hkring dat de matut mahkai wa marit ngu saw shaga dat ga ai.
KDO Rung : 50B,Jalan Sultan Ismail,50250,Kuala Lumpur, Malaysia.
H/P : 016-3622392, 0163070244, 0166899846
Myu sha lam hta,Kam Li Tangbau
KDO-Malaysia H/P : +016-3070244


text:
Munghpawm ngu ai gasi gangau pyi tam shamat nga sai ten, kanang ta munghpawm? Ne Win asuya lung ai shani kaw n'na munghpawm ngu ai gasi lachyum hpe myen hpyen asuya lakhtak langai hpang langai munghpawm (Pyi-Htawng-Su) shamat kau nga sai re. Dai ni raitim myen ningbaw ningla ni gaw bawsang (Taiyinta) ngu sha shara shagu tsun shajang, jai lang shakut nga sai hpe annau ni myen a kaba dik ai mahkyen hpe tau mu chye ra sai re.
Hpa majaw annau ni bawsang amyu sha ni hpe myen mung na myu kaji lakung hku mungkan na mu chye wa hkra shakut nga ai hte Pang Lung ga sadi a jaw bawsang yawng shanglawt chyawm la ai re hpe maigan mungdan law law gaw n'chye ai zawn, ya kaba wa ai annau ni a kasha ni (Pyi Htawng Su) munghpawm ngu ai lachyum hpe n'chye ai ni grai she law wa nga sai re. Myen a ladat kaba gaw amyu labau mat na masing hte myen myu kaba hkrai up sha lu na matu hpang de sakse madi madun wa chye ai yawng hpe shamat kau mayu sai re. Bawsang ngu ai kaw na pyi grit nyem dik ai masha kaji utsang hku sha annau ni hpe tawn mayu shamat kau mayu sai re.
Thein Sein hte Aung San Suu Kyi (NLD) ni Sinna dan hta kade sa shawu tim mana kan gyit hkrum sai re, Democracy a kaji dwi kaji ke ni hpe Democracy lam ningnan hkawm nga ga ai ngu n'gup hte kade tsun tim ta tut hte tsun ai n'bung nga ai. Wan mayu tawn n'na wan shinglet hte simsa lam tsun ai gaw ma ni hpe tsun tim pyi manyi asawng kau ya na re.
Hpyi n'tsa Democracy palawng kade hpun shatsawm dan tim, masha sat mare nat nga ai hte n'gup de kade tsun tim, mung up tara n'shai ai. Tara rung tara je yang ai lam n'laklai ai. Hpa mung n'hpai ai, samyit hpri hte seng n'na hpa n'hpai ai, singgu krin byin nga ai mung shawa mare masha hpe mara kata sat zingri ai gaw Democracy kun? Mungkan simsa ninghtoi hta ninghkap ai lam hpa mung n'tsun ai zim sha mungdan simsa na ra sharawng ai hpe lam hkawm madun nga ai ni hpe pat ai, ahkyak la tara dang ai. Dai kun simsa lam tam ai ra ai nga shani shana marawn nga ai.
N gup de gaw simsa lam, myit masin lagaw lata ni gaw sat na matu madi tawn nga ai. Nam nak n'nga ai ga laban hta mau tau n'mai tau sai, hprut hprut galaw dan ra sai. US kaw ninghkap n'gun madun ai gaw myen a kren hta nan gap bang lu sai hku re. Grai shawu taw nga ai hkra hpawng hpe hkra gayet shangap dat ai zawn padang kaba dip la lu sai hku re. San htai tsun shaga ai ni mung n'gun grai lu ai hte, gwi gwi hkram hkram tsun ya ai jaw grai kaja dik ai. Roi ai hpe roi ai, sat ai hpe sat ai hku n'hkrit n'tsang tsun ra ai re.
Dai ni annau ni a saidaw sachyen Share Shagan ni pyi Myu Sha yawng a matu jam jau hkam n'na asak ap nawng n'na sai ga shaga ya nga ai re. Si hkam n'na Myu a matu ten hpring machyu pala hte shaga ya nga ai. Annau ni hpa rai n'gup hte n'bung sinat hte pyi n'gap gwi na rai ta? Media shiga shihtawn shabra ai san htai galaw ai lam hta, annau ni hpe mara kata sat ai numma roi ai hpe gwi gwi tsun ga.
Matut n'na lamang kaba la n'na maigan mungdan shara shagu nga ai annau ni grau kaba ai ninghkap n'gun naw madun ra ai. Dai gaw annau ni myit hkrum ai Myen hpyen asuya hpe chyawm gasat ai re.
1. Hpyen htu tawn ai lam grai n'hting nut ai.
2. Tara shang gaphkat lam n'jahkring ai.
3. Mungdan ting tara shang simsa lam n dau ai lam n nga ai.
4. Kasu kabrawng hpung ngu ai hpe grai n'dau shaprai ai lam n galaw shi ai.
5. Munghpawm (Pyi Htawng Su) ngu tara shang n'dau ra ai. (Myen mungdan ngu tsun nga ai hpe jahkring lai kau ra ai.) Shawnglawt la ai shaloi myen mungdan ngu shamying la ai gaw annau ni matu shut kaba re zawn dai ni mung bawsang myu kaji ngu ai hku sha lachyum shapraw nga ai re.
6. 2008 ning gaw da tara hpe lai gram kau ra ai.
Lahta de na ni hpe galai ai shaprai kau lu ai shani she annau ni yawng simsa shimlum lu na re.
Baren Numraw


text:
October (1) bat Langai
Wunpawng Mungdan Shanglawt Asuya, Dingdung Ginwang Ginjaw, Dap Ba (1) Ginra, Dap Ba Daju kata na Majoi Gawk Nu hta Dap Shawa Wunli la akyu hpyi hpawng lamang hpe October (1) ya jahpawt hkying (7:30AM - (9:00AM) lapran galaw la lu sai lam shiga na chye lu ai. Akyu hpyi lamang hta Mungdan share shagu de chyam bra shanu nga ai Wunpawng Myu Sha ni yawng galaw shut, myit mang shut ai mara ni hpe hpyi nem ai hte Myu Sha ni yawng myit hkrum myit ra kahkyin gumdin wa lu na matu, hpyen masa mung masa myit nchyan shaw nga ai KIO Ginjaw Komiti Salang ni a matu, Wunpawng Mungdan shara shagu Myu hte Mungdan hpe makawp maka Padang Majan Shang nga ai Myu Tsaw Share Ninghkring ni a matu, majan a majaw tsin yam a myu myu hkrum sha nga ai Myu Sha ni yawng a matu hte Wunpawng Sha ni Awm Dawm Shanglawt Amyu Mungdan madu la lu na matu akyu jawm hpyi la lai wa sai lam shiga na chye lu ai.


text:
Shiga
Hkrisamat hte Shaning N’nan Poi, Shanglawt dap ni hta galaw hkyen nga
- Post 30 December 2010
- Last Updated on 01 June 2011
- By KNG
- Hits: 897
Jinghpaw mungdaw hte Lahta Sam mung hta nga ai Shanglawt Hpyendap ni yawng hta, Hkrisamat hpe hpawt ni December 31 ya hta galaw na rai nna, hpang shani hta Shaning N’nan Poi, matut manoi galaw na lam chye lu ai.
KIA hpyen daju Dai Lawn Rung kaw nna mung, lagaw mali tu ai dusat yam nga ni sat nna poi lamang hpe wu wu di di galaw na matu, KIA npu dap dung hte dap nawng ni yawng hpe, matsun tawn ai lam, KIA shiga lawk tsun ai.
Nbapa KIA dap dung 1 na hpyendu langai tsun ai hta, dusat yam nga ni sat nna poi lamang galaw hkyen nga sai hte, Karai Kasang kaw na Shaning N’nan wunli la na re, nga ai.
December 25 ya gaw masat da ai Hkrisamat Nhtoi raitim, Myen mung e Hkrisamat poi hpe December praw 1 ya kaw na 31 ya laman, Jinghpaw ni galaw nga ai re.
KIO ginjaw Laiza e Hkalup Hpung masha ni a Hkrisamat Poi hpe masat da ai nhtoi shani galaw sai hta, ya ten, Myen hte KIA lapran mung masa n pyaw ai aten re majaw, lamang hpe kaji ai hku sha galaw sai lam, nawku hpung salang ni tsun ai.
September praw 1 ya shani kaw nna, Myen-KIO lapran galaw tawn ai, 1994 simsa lam ga sadi gaw hten mat sai raitim, ya ten du hkra, shada hpyen masa shaja hkat ai hta lai nna, gasat gala lam ni n nga shi ai.
KIA gaw Myen hpyendap npu taw ai Jarit Sin Dap (Border Guard Force) hpe n hkap la ai majaw, uhpung lahkawng lapran dinghku majan ningnan bai byin wa na de shanawng nga sai re.
Maga mi de, Myen gaw KIA hpe “gumlang hpung (tubung)” hku masat ganawn nga sai raitim, KIA maga gaw “tinang shawng n gap hpang na,” ngu ai ga sadi hpe ya ten du hkra naw hkan sa nga ai re.


text:
Shiga
Sadung lam hta Myen asuya dap a masha jep san lam jat
- Post 22 August 2012
- Last Updated on 22 August 2012
- By KNG
- Hits: 667
Jinghpaw mungdaw Myitkyina kawn deng 43 tsan ai, Kambaiti lam Sadung Pa mahkrai hte Ming Jang Hkyet shara lahkawng hta Myen asuya dap Dapnu (Tat-Ma) masat 88 gaw lam hkap sin nna laiwa laisa mungmasha ni hpe jep san rim zingri ai lam ni grau galaw nga ai lam chye lu ai.
Saga Pa makau kaw August 11 ya shani majan byin wa ai hpang kaw na Sadung Pa mahkrai kaw mungchying masat lakmat (mat pung tin) jep nna bug masha nkau hpe rim da ai lam ni galaw hpang wa ai re nga buga masha ni tsun ai.
Deng mi jan gang ai Sadung Pa mahkrai hte Ming Jang Hpyet lapran Myen hpyenla ni buga masha ni hpe jep san, rim zingri nga ai majaw, hpaga galaw sha ai ni, laiwa laisa buga masha ni grai jam jau nga ai re.
“Shanhte san ai hpe atsawm chye htai ai ni hpe gaw, bai dat ai, num ni hpe gaw, nanhte na madu wa ni, hpa galaw a ta, KIO hte matut mahkai nga ai i, KIO ni hpe mu ai i, gara mare kaw na, hpabaw galaw sha ai i, nga ndai zawn ga san ni yawng san ai,” nga nna, jep san hkrum ai, Waimaw buga masha langai KNG Jinghpaw Shiga Dap de tsun ai re.
Lai wa sai August 17 ya shani hta mung Myitkyina kawn lung wa ai, Nga hpaga la 4 hpe rim jep zingri nna, hpang daw de bai dat ai re lam chye lu ai.
“Mat pung tin jep ai, n lawm ai ni hpe san ai, jep ai, rim ai, mare salang ni hte jarit sin dap hte ni kahtep ai ni hpe gaw, ama hkam galaw ya ai majaw, bai dat ya ai nga gaw tsun ai. Nkau gaw kumhpa jaw nna, lai ma ai, ndai laman shani shagu rim taw nga ai, Waimaw maga rim woi mat ai, masha 8 rai sai,” nga dai buga masha kahtap tsun ai.
August shata 14 ya shana hta Yin Naw mare kaw, machyi masha sa kawan yu na bai wa ai buga masha ni hpe jep san shara kaw, san jep wa nna, mare masha Gyen Yaw hte rau Wu Lai mare na Slg. Banaba, saike carry (saike hte masha htaw sha ai) galaw sha ai Slg. Lagwi Ying Haw hte Slg.jan Bawk Ja ni hpe rim tawn da ai lam chye lu ai.
Shana ten saike hte bai nhtang wa yang Ming Jang Hkyet jep san shara kaw hkap jahkring ai kaw n hkring ya ai majaw, Myen hpyenla ni gaw, Sadung Pa mahkrai na jep san shara de phone hte shana nna, shan hpe rim kau ai re lam chye lu ai.
Ndai August shata praw kaw nna Myen hte KIA lapran, Pangwa ginra hta gasat gala lam laja nga ai ten, ya na zawn Kambaiti lam hta Myen dap a masha jep san rim zingri lam hpe grau galaw wa ai re.


text:
Shiga
Lahta Sam mung Pangsai majan hta Myen du langai hte hpyenla 4 si
- Post 25 September 2012
- Last Updated on 25 September 2012
- By KNG
- Hits: 415
Lahta Sam mung Pangsai (Chyukuk) mare hte deng mi tsan ai shara Hpai Kawng mare makau kaw Myen asuya hpyendap Hka-La-Ya 69 hte KIA npu Mungshawa Hpyen Hpung (MHH), kung 5 ni a lapran September 24 ya shani majan byin wa sai hte, Myen asuya hpyendu langai hte hpyenma 3 si sum ai lam chye lu ai.
Majan laja lana byin wa ai hpang, KIA npu MHH hpyen hpung hpe malu masha hte kaga rai ni htaw sa jaw ai, asak 15 ning re MHH magam gun langai hpe Myen asuya hpyenla ni kawn sat kau ai hte, Myen asuya maga na gaw, majan hta, 4 si na, 10 jan hkala hkrum wa sai lam, shawnglam ginra kaw na KIA salang ni tsun ai.
Kapna mare dingsa kaw byin ai majan hta, Myen asuya hpyenla ni gaw, MHH hpe rai htaw sa ya nga ai, dai ma hpe, rim la nna, myi, ladi, baw hte du krung hkan, nhkyi hte galun da ya na, gap sat kau ai hte moimang hpe gaw, nta langai shawng kaw kabai tawn da ya ai lam chye lu ai.
Shi a moimang hpe sa hta la ai shaloi, baw kaw na sai ni gayun taw nna nsa hti taw ai re hte, dai na maga de lup kau ai re lam dai salang ni kawn tsun ai. Dai ma gaw, gasat ai hta gaw n lawm ai lam chye lu ai.
Ndai majan gaw, jahpawt maga kawn hpang nna, Jeng Shang hte Dawng Waw mare hkan byin wa sai hte, Kapna mare dingsa maga gaw, shana maga de, laja lana gasat hkat wa sai re lam shawnglam kaw na KIA hpyenla langai tsun ai.
“Jahpawt hkying 10:30 kaw kalang, shani hkying 1 kaw kalang, shana de hkying 4 kawn jan du wa ai ten du hkra laja lana gasat hkat wa sai re,” nga shi tsun ai.
Myen asuya hpyendap gaw hkala hkrum ai ni hpe, Pangsai hte Muse mung shawa tsi rung hkan htaw sat awn da ai re hte, si hkrum ai, du langai hte hpyenla ni a moimang ni hpe gaw, shanhte a hpyendap hte htaw la mat ai lam chye lu ai.
MHH hpyen hpung kaw na gaw, hkrat sum ai lam n nga ai hte, lahkawng hkala hkrum wa sai rai nna, shan yan hpe, Miwa mung shawa tsirung de sa tawn da ai lam, KIA salang langai KNG Jinghpaw Shiga Dap de tsun ai.


text:
Myen hte majan byin ai hta KIA du 1 hte hpyenma 4 si
- In Majan Shiga
- Last Updated on 19 July 2012
- By KNG
- Hits: 1784
Myen asuya hte KIA ni Myitkyina-Manmaw lam, Nalung mare na raba sun kaw lahkawng ya laja lana gap hkat ai hta, KIA maga du 1 hte hpyenma 4 hkrat sum nna kaga 7 hkala hkrum ai lam ginjaw Laiza na KIA hpyendu langai tsun ai.
Laiza makau, Laja Yang, Lung Rawk kawng de lusha wa sa jaw ai Myen hpyendap Hk.M.Y masat 230 hte 383 hpe KIA hpyen n-gun 150 ram hte hkap gasat ai hta Myen maga marai 14 si nna hkala nba law ai lam, shawnglam shiga lawk tsun ai.
“Anhte bai sa yu ai, nkau hpe gaw lup da ma ai raitim nkau mi gaw dai hku sha si taleng taw ma ai. Anhte she bai hta lup kau ai. Mang yawng gaw 14 re. Hkala ai ni mung grai law ma ai” nga nna shawnglam na hpyenla langai tsun ai.
Ndai majan gaw 28 hte 29 ya shani matut manoi byin ai rai nna, ya ten hta lahkawng maga shara bai la, hkyen lajang ai lam ni galaw nga ai lam matut tsun ai.
“Myen dap ni lusha wa sa ai re. Gap let shang mat wa ai, lagaw lam rai ma ai. Yawng gaw n shang ma ai nkau mi sha re. Ya chyawm gaw bai n htang mat wa masai” nga nna lahta na du langai matut tsun ai.
June 1 ya shani hta mung, lahta Sam mung Pangsai (Kyokok) makau na Yi-Hku mare makau hta KIA ginra de htu shang wa ai Myen hpyendap ni hpe Dapba (4) npu, dung (36) ni hkap gasat ai hta Myen hpyenla 6 si, 6 hkala hkrum ai lam, Dapba (4) na du langai tsun ai.
Jinghpaw mungdaw hta mung KIO ginra de asuya hpyendap ni htu shang wa ai majaw majan ni matut manoi byin nga ai lam chye lu ai.
Simsa lam bai lu hkra, Myen asuya hte KIO lapran manghkang byin ai shara na uhpung lahkawng shawnglam dap ni dawm na lam ntsa lang hte lang bawngban jahkrup nga ai raitim ya ten du hkra awngdang ai lam n nga shi ai.


text:
Shiga
KIA hte Hka Wan Bang majan hta, Myen hpyenla 10 jan si
- Post 01 November 2011
- Last Updated on 01 November 2011
- By KNG
- Hits: 2383
Buga ten jahpawt hkying 8 kawn 11 du hkra, shawoi gap hkat shara Hka Wan Bang hte Law Dan lapran hta laja lana gap hkat wa ai re lam, buga masha ni tsun ai.
KIA maga mung hpyenla langai Myen amyawk si hkra nna hkrat sum ai lam, myi-chyaw-sakse ni hte lit nga KIA hpyendu ni tsun ai.
Daini asuya hpyen hpung ni masum lang htim gasat wa sai raitim KIA ni ja ja hkap hkan gasat ai majaw KIA uphkang ai Law Dan de n lu du shi ai lam, Law Dan buga salang langai tsun ai.
Miwa ga jarit hte matut ai Manmaw-Loije Lam hpe n lu lu hkra masing hte, Myen dap ni gaw ya na zawn KIA hpe Hka Wan Bang maga hku gawai nna jahkring hkring htu gasat nga ai mung re lam, buga masha ni hte KIA ni tsun ai.
Lai wa sai June 9, Myen gaw KIA hpe dinghku majan baw dat sai hpang, ndai Miwa ga jarit hpaga lam hpe KIA ni jum tek kau ai re.


text:
Shiga
Myen asuya dap gaw jawngma ni hpe shatai nna KIA hpe gap
- Post 04 October 2011
- Last Updated on 04 October 2011
- By KNG
- Hits: 2193
Jinghpaw mungdaw dingda, Manje hte Madang Yang lapran hta Myen hpyen hpung gaw jawng yu ten jawngma ni hpe shatai nna KIA hpe gap ai lam, October praw 4, dai bat Lahkawng Ya shani byin wa sai lam, ginra buga masha ni tsun ai.
Byin ai shara gaw Manjaw mare baw makau, Chyau Hkawng hte Shawng Htawt lapran hta rai nna, gap hkat ai lam gaw, Manje kaw gan du nga ai Manmaw dap Hk.L.Y Masat 47 hte KIA Dapdung 1 lapran re lam, buga masha ni tsun ai.
Hk.L.Y Masat 47 na hpyen hpung gaw, shana de hkying 3, jawng yu ten hta dum nta wa ai asuya jawngma ni hpe shatai nna KIA nga ai shara de shani shang wa ai shaloi, uhpung lahkawng lapran gap hkat lam ni byin wa ai re lam, buga masha ni tsun ai.
Manje buga salang langai gaw KNG de ning nga tsun ai, “Myen hpyendap gaw jawngma ni hpe pala makawp maga ‘masha-ninggang’ hku jai lang ai gaw grai n hkru ai lam re.”
Uhpung lahkawng lapran kapik kapawk gap hkat ai lam gaw shana de hkying 6 jan du hkra re lam, sinat kapaw nsen na ai buga masha ni tsun ai.
Ndai zawn gap hkat ai lam byin ai lam hpe, Dapba 3 hpyendu ni mung KNG de tsun shateng wa sai re.
Hkying hkum masum jan gap hkat poi hta hpyen hpung lahkawng maga, si hkala hkrum masha, nga n nga n chye lu shi ai.
Lai wa sai Sept. 14 ya hta mung, ya gap hkat ai shara makau, Ywa Tit Kung kaw ndai hpyen hpung lahkawng lapran sha gap hkat wa sai hta, Myen hpyenla 2 hkrat sum sai re.
Bai nna, ya ten Manje kaw daju ai Myen dap Hk.M.Y Masat 601 dap de mung lai wa sai lahkawng ya kaw nna hpyen n-gun ni bai jat tawn ai lam, buga masha ni hpe lakap let chye lu ai.